recursal/SuperWikiNEXT-32B huggingface dataset:
滿地寶市政廳同圖書館
滿地寶
**滿地寶**（英文：**Port Moody**；舊譯名「慕迪港」），係加拿大卑詩省嘅一座城市，位於布勒內灣東端。面積25.89平方公里，2011年人口32975人。

名稱
--

市名裡面嘅「慕迪」，係指殖民地時期嘅英軍皇家工程師軍團司令理察·慕迪（Richard Moody）。但係由於「慕迪」同「墓地」發音太相似，唔好意頭，市政府喺1998年啟用咗新嘅中文名「滿地寶」。

歷史
--

滿地寶嘅歷史同兩次歷史事件分唔開：1858年淘金熱潮同1885年橫加鐵路通車。

滿地寶一開始祇係一個人煙稀少嘅定居點。1858年，由於有消息話喺菲沙河谷發現金礦，數以千計嘅掘金人湧入英屬哥倫比亞（大致今日嘅卑詩省）。出於對當時嘅首都新西敏嘅防禦嘅考慮，英屬哥倫比亞政府要求英軍皇家工程師軍團開闢一條從布勒內灣通往新西敏嘅通道（伊條通道今日叫做「北路」），等喺布勒內灣落船嘅軍火可以行伊條路直接去到新西敏。雖然最終無戰爭爆發，但係由於伊條路嘅起點就喺滿地寶，滿地寶開始由定居點發展成小鎮。後來，皇家工程師軍團準備返去英國嘅時候，有啲士兵決定留喺英屬哥倫比亞，其中一個就係理察·慕迪。

1871年，英屬哥倫比亞決定加入加拿大，條件係加拿大要起一條連接英屬哥倫比亞同加拿大嘅鐵路。1879年，加拿大太平洋鐵路宣佈：會將終點站設喺滿地寶，滿地寶咁先至引起大家注意。

從19世紀80年代開始，越來越多人移居滿地寶。佢等希望第日鐵路通咗車之後，滿地寶會變成西海岸嘅一個大都會。1885年11月7日，加拿大太平洋鐵路完工，第二日就有火車開到咗滿地寶。1886年7月4日，第一班固定客車抵達滿地寶，房地產價格開始升高。但係好景不長，1887年，加拿大太平洋鐵路起咗一條又滿地寶通往溫哥華嘅支線，經濟重心同人口亦都開始移去溫哥華。雖然係咁，但係都有人決定留低，其中大部分人都係喺林場做嘢嘅。

1905年，英國帝國石油公司喺滿地寶郊外起咗一座煉油廠。

1913年，滿地寶正式升格做城市，有咗自己嘅市長同市議會。第一任市長係派利·A·魯（Perry A. Roe）。當時嘅滿地寶依然嚴重依賴林業。

二戰之後，滿地寶開始向郊區擴張，同時好多大公司，例如海灣石油（Gulf Oil）、省際鋼鐵（Interprovincial Steel）同太平洋海岸航運（Pacific Coast Terminals），都將總部設喺滿地寶。

### 「藝術城市」

2004年，滿地寶市政府開始打造「滿地寶：藝術城市」伊個品牌。歷史上，滿地寶由於屋租低、環境美、光線夠而吸引咗好多藝術家喺道定居。今日，滿地寶通過藝術節、藝術家組合同多樣化嘅設施來鼓勵藝術創作。

概況
--

### 人口

根據2011年加拿大人口普查，滿地寶嘅人口係32,975人，同2006年普查結果相比上昇19.9%，升幅係大溫地區城鎮最高。

滿地寶嘅家庭收入中位數達到$70,239，係大溫地區城鎮中第四高。市内最大嘅僱主係係鷹嶺醫院和卑詩省第43校區。

### 交通

滿地寶嘅公共交通服務由運輸聯線提供。連接溫哥華市中心同米遜嘅通勤鐵路西海岸快線喺滿地寶設徂個車站，而市内亦都有好多條公車線路。此外，經滿地寶連通高貴林同本拿比嘅溫哥華架空列車長青線捷運喺2012年中期開徂工，暫定通車時間係2016年夏季。長青線將會喺滿地寶市內設兩個車站，分別係慕迪中心站[*暫譯*]和內灣中心站[*暫譯*]，當中嘅慕迪中心站會設喺西海岸快線嘅滿地寶中央車站隔離。

滿地寶市内無高速公路，主要東西向幹道係班納公路同聖莊街組成。班納公路同聖莊街曾經係卑詩省7A省道，但係省道資格已經喺2006年取消徂。

參考
--

1. ↑  〈存档副本〉. 原著喺2013年7月6號歸檔. 喺2014年8月8號搵到.
2. ↑  2011 Community Profiles - Census Subdivision
3. ↑  "B.C. population outpaces national growth rate". 喺2012-05-02搵到.
4. ↑  City of Port Moody: 2005 Statistical Economic Profile (2005). "City of Port Moody: 2005 Economic Profile" (pdf)[*失咗效嘅鏈*], Retrieved 08 February 2008.
5. ↑  "Information Bulletin: Evergreen Line RFP released" (PDF). British Columbia Ministry of Transportation. 9 November 2011. 原著 (PDF)喺2012年1月5號歸檔. 喺10 November 2011搵到.

出面網頁
----

滿地寶市政府

| * 睇
* 傾
* 改
大溫哥華地區 |
| --- |
| 人口超過十萬 | 溫哥華 · 本拿比 · 列治文 · 素里 · 蘭里鎮 · 三角洲 · 高貴林 |
| 人口超過五萬 | 楓樹嶺 · 二埠/新西敏 · 北溫哥華區 · 高貴林港 |
| 人口超過一萬 | 蘭里市 · 北溫哥華市 · 匹特草原 · 滿地寶 · 西溫哥華 · 白石 |
| 人口唔夠一萬 | 晏摩亞 · 比卡拉 · 寶雲島 · 獅子灣 |
| 省府直轄地區（甲選區） | 班斯敦島 · 通道島 · 寶耶島 · 卑詩大學保留地 |
乾清宮
**乾清宮**位於北京紫禁城，喺大明永樂十八年（1420年）建成，大清嘉慶三年（1798年）重建，明、清年間曾經係唔少皇帝居住、處理政務同停靈嘅地方；宮內大廳高掛一幅「正大光明」匾，匾後係秘藏傳位詔書，令佢成為紫禁城內家喻戶曉嘅宮室。

介紹
--

乾清宮入面
乾清宮係內廷正殿，面寬9間，進深5間，高20米，重檐歇山頂。乾清宮嘅尺度比太和殿一組細咗唔少，但係又比較接近人體比例尺度，可增加生活氣氛。明朝時係皇帝同埋皇后嘅寢宮，皇后喺呢度同住。

明朝時，乾清宮有暖閣9間，分上、下兩層，共設床27張，畀後妃作進御之用。由於室、床眾多，皇帝每晚就寢嘅地方幾乎冇人知道，以防不測。雖然皇帝居住喺迷樓式嘅宮殿內，而且外面守備森嚴，但係仍然唔可以高枕無憂。據記載，嘉靖年間發生壬寅宮變後，世宗移居西苑，唔敢返去乾清宮住。萬曆皇帝嘅鄭貴妃為咗爭皇太后鬧出嘅「紅丸案」、泰昌妃李選侍爭做皇后而移居仁壽殿嘅移宮案，都發生喺乾清宮。

清朝入關之後，乾清宮重修。雍正皇帝即位後，寢宮去到養心殿，乾清宮做咗舉行內廷典禮活動同埋引見官員、接見外國使臣嘅場所。光緒三十二年（1906年），光緒皇帝喺乾清宮接受奧、法兩國使臣嘅國書。

乾清宮重係清代皇帝死後停柩嘅地方，有「壽終正寢」之意。順治皇帝死喺養心殿，康熙皇帝死喺暢春園，雍正皇帝死喺圓明園，咸豐皇帝死喺避暑山莊，靈柩都被停放喺乾清宮，按照儀式祭奠後，轉至景山內嘅觀德殿，最後正式出殯，葬入皇陵。

乾清宮同坤寧宮分別係傳統意義上嘅帝、后寢宮。乾、坤分別為《周易》中嘅卦名，乾為天，坤為地。

乾清宮前左右有日精門，月華門，寓有「乾坤日月明，四海皆生平」嘅意思。

清朝皇帝喺乾清宮舉行兩次千叟宴。第一次喺康熙六十一年（1722年），第二次喺乾隆五十年（1785年）。第二次規模最大，有三千幾位六十歲以上嘅老人參加咗乾隆皇帝（七十五歲）舉辦嘅宴會，包括大臣、官吏、軍士、民人、工匠等等。宴會嗰陣，乾隆皇帝召集一品大臣同埋年齡九十歲以上嘅老人到御座前賜酒，並賜予每人拐杖以及其他禮品。宴會上，眾人聯句賦詩三千四百幾首，以顯示「普天同慶，共享昇平」，起到安撫民心嘅作用。

乾清宮有眾多聯匾，以及一幅對聯，係康熙手書：

表正萬邦，慎厥身修思永；
弘敷五典，無輕民事惟難。
上聯意思：皇帝係「萬邦」嘅表率，需謹慎修身，一心要持之以恆。下聯意思：要弘大五典五常，維繫倫理觀念，唔好輕率處理民眾力役嘅野，要慎重考慮其中嘅艱難。

正大光明匾
-----

乾清宮御座上方有一個匾，叫做正大光明匾。匾上「正大光明」四個字係順治皇帝手書。雍正皇帝創立秘密建儲制之後，建儲匣擺係正大光明匾後面。匣內藏咗皇帝選定並御筆親書嘅皇位繼承人個名，皇帝死咗之後，取下匣子由秘密指定嘅皇子即位。

註解
--

1. ↑  〈乾清宮〉. 原著喺2005年11月26號歸檔. 喺2006年8月26號搵到.

參考
--

* 北京嚮導-故宮-乾清宮
* 華夏之旅 - 乾清宮
* 景點導遊 北京 故宮博物院 芒果網易旅遊
* 建築博物館 - 中國科普博覽
* 乾清宮

出面網頁
----

* 乾清宮有百尊歡喜佛 帝后的瘋狂內廷生活(圖)
省總碼頭
**省總（海珠廣場）碼頭**（粵拼：saang2 zung2 hoi2 zyu1 gwong5 coeng4 maa5 tau4；簡化字：**省总（海珠广场）码头**）係廣州一個客運碼頭，喺越秀區嘅沿江西路，長堤大馬路東邊路口，靠近廣醫一院嘅對面。呢度嘅過江渡輪凈係畀往返濱江西路口、海珠橋南邊同寶崗大道、南華中路嘅珠江南邊地區乘客過河用。

名
-

呢個碼頭嘅名係因為好耐之前有間廣東省總工會大樓先至改咗噉嘅名。呢棟大樓之前嗌過「永安堂」，嗰度係胡文虎辦嘅虎標萬金油總部。不過中華人民共和國成立咗之後就變咗廣東省總工會嘅大樓重一直去到1992年畀返胡文虎後人——胡仙為止。而省總工會喺1996年搬到東園橫路嘅越秀南路口附近。而之前省總工會大樓就俾胡仙捐咗畀廣州市政府嚟起成廣州市少年兒童圖書館沿江分館。而廣州市客輪公司就諗住既然廣東省總工會已經搬走咗，話要幫碼頭改個第隻名，2021年改叫「省總（海珠廣場）碼頭」。

航綫
--

 

|  |  |  |
| --- | --- | --- |
| 上一站 | 廣州水上巴士 | 下一站 |
| *終點*⇍← | **省總**S8線 | 塹口→總站 |
|

1. ↑  〈广州公交集团客轮公司创新产品服务 激发企业活力〉. *www.prol.com.cn*. 广州公交集团客轮有限公司. 喺2021-10-18搵到. 2020年，客轮公司还对珠江两个码头进行了更名：堑口码头将更名为"堑口（一劳大旧址）码头"，省总码头将更名为"省总（海珠广场）码头"。
**劉志成**博士，MH（1958年—），前香港大埔區議會船灣選區議員，亦係一位結構工程師。

簡歷
--

2011年，劉志成喺第4屆香港區議會選舉嘅大埔船灣選區參選，以過半數嘅1362票擊敗得票四成（1042票）、當時已經73歲嘅盧三勝，順利當選。其後嘅2014年，佢喺大埔區議會裡面提出反對讓愛與和平佔領中環議案，顯露咗佢嘅建制派背景。

2015年，第5屆香港區議會選舉，劉志成喺冇競爭對手嘅情況下，自動當選，並且順利冧莊。

2019年嘅第6屆香港區議會選舉，劉志成雖然攞到3,444票（得票率49.01%），但係佢嘅對手蘇達良（前人民力量成員）就攞到3,583票，結果劉以139票之差飲恨，連任失敗。

喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。

2022年，佢喺李家超無提政綱嘅情況下，有份提名李家超參與2022年香港行政長官選舉。

個人榮譽
----

* 榮譽勳章（2020年）

攷
-

1. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
2. ↑  〈一文看清李家超786張提名〉. 《信報網站 hkej.com》. 喺2022-09-02搵到.
3. ↑  〈二〇二〇年授勳名單　附件：二〇二〇年授勳名單〉 (PDF) (新聞稿) (繁體中文). 香港政府新聞公報. 2020年10月1號. p. 51.


|  |  |
| --- | --- |
|  | 呢篇同香港政治人相關係楔位文。歡迎幫維基百科擴寫佢。睇 • 論 • 改 • 歷 |
**龍爭虎鬥**（粵拼：lung4 zang1 fu5 dau3；繁體字：**龍爭虎鬥**
；英文：**Enter the Dragon**）係一部由李小龍負責出鏡嘅電影，佢重係由美國嘅華納兄弟同香港嘅嘉禾電影公司負責出品嘅一部荷里活大片。呢部片喺1973年1月正式影。

劇情
--

喺少林寺入面就出韓生同Mr. Lee呢兩位高手，但係韓生成日做反骨仔，就買咗個孤島甚至收買咗啲打手嚟搞地下毒品話自己大嗮。不過島上啲人一律唔畀帶武器，甚至除咗喺三年一度嘅世界武林大會之外，其它時間唔畀出面啲閒人出入。不過由於Mr. Lee俾師傅邀請，先至喺差佬嘅安排情況嚟參加咗呢次嘅武林大會。用選手嘅身份嚟入咗韓生霸嘅孤島。而Mr. Lee就喺嗰晚嘅歡迎會之後入咗去呢個島嘅地下室搞秘密調查，重打傷咗幾位守衛。就喺第二日，Mr. Lee出場嚟同O'Hara死過，而O'Hara重更加係沙咗Mr. Lee親人嘅疑犯。點知佢一上場就高出咗超能力嘅出拳速度，甚至連續3次喺好短嘅時間入面將O'Hara打低咗。而O'Hara嗰班家屬就嬲到騰騰震，雖然話佢打唔過Mr. Lee，但係Mr. Lee已經嬲到眼火爆，唔諗住畀啲機會佢，甚至喺擂台度幾下重踢之後重出埋絕招將O'Hara打死咗。

喺武林大賽結束咗之後，韓生就將美籍選手Williams帶到書房入面。韓生原嚟懷疑尋晚入咗地下室嘅就係Williams，甚至重好殘忍噉將佢殺咗。佢甚至睇啱咗美籍高手Roper，重帶佢到地下室威脅佢加入。嗰晚Mr. Lee再一次入地下室向差佬發電報，點知咁啱掂到警鐘。而Mr. Lee就將即刻殺到埋嚟嘅打手打到殘廢。而呢次打交入面，李小龍重用咗齊眉棍、菲律賓短棍同埋雙節棍呢三種武器嚟話清朝佢嘅武功係點犀利到好巴閉嘅地步。但係Mr. Lee最後都係走唔出地下室嘅機關，結果俾人押咗去擂臺。而韓生就諗住嗌Roper殺咗Mr. Lee，但俾佢大聲夾惡話唔畀。而韓生派咗出嚟啲大力士都俾Roper打冧嗮。而韓生就嬲到騰騰震，自己出場嗌嗮冚唪唥嘅打手出嚟，一齊捉住Mr. Lee同Roper。嗰時俾韓生抎住嘅地下島民都俾入面啲人幫手先至走嗮出監倉，一齊同韓生啲人嚟搞單大規模嘅武林爭霸。

而Mr. Lee追住韓生到一間秘密室入面，而秘密室啲牆冚唪唥都係玻璃，搞到Mr. Lee都冇嗮計，差啲俾韓生搞返佢一鑊熟轉頭。就喺嗰時，Mr. Lee就諗返師傅話「打冧佢嘅影就係打殘真人」呢句。結果佢嬲到打爛咗秘密室入面嘅玻璃，用咗好重夾大力嘅一腳將匿都冇得匿嘅韓生踢冧咗，重清嗮啲少林派出嚟啲人。

演職人員
----

|  |  |
| --- | --- |
| **演員** | **角色** |
| 李小龍 | MR. Lee |
| 莊沙臣（英文：John Saxon） | Roper |
| 占米基利（英文：Jim Kelly (martial artist)） | Williams |
| 鍾玲玲 | 美玲 |
| 石堅 | Hans |
| 阿拿·卡頻（英文：Ahna Capri） | Tania |
| 羅拔·窩（英文：Robert Wall） | O'Hara |
| 楊斯 | Bolo |
| 彼得·阿卓（英文：Peter Archer (actor)） | Parsons |
| 佐菲·威士（英文：Geoffrey Weeks） | Braithwaite |
| 洪金寶 | 少林寺武僧 |
| 喬宏 | 少林寺主持 |
| 成龍 | 韓生助手 |
| 茅瑛 | 小蓮 |
| 元華 | 參賽選手 |
| 元彪 | 參賽選手 |
| 劉永 | 參賽選手 |
| 林正英 | ？ |
| 董瑋 | 劉 |

出面網頁
----

* 龍爭虎鬥 香港影庫
* Enter the Dragon IMDB
* Enter the Dragon AllMovie
唔好同**元洲**同**圓洲角**搞亂。
元洲仔東便。上面就係舊理民官邸
**元洲仔**（**Yuen Chau Tsai**），原字為**圓洲仔**，係香港大埔市區東南一笪地方，響大埔海西岸。元洲仔原本係大埔河口附近一個島，因島形稍圓，而比較細，而叫圓洲仔，而舊時因為方便，亦減筆寫做元洲仔。後尾因為大埔新市鎮發展，填海後同新界大陸連成一體。島上有舊時有理民府阿頭理民官嘅官邸，英文叫Island House，即島屋咁解，所以英文又叫呢帶做**Island House**。元洲仔嘅官邸，今日係世界自然基金會香港分會嘅自然環境保護研究中心。島南有大王爺廟，係大埔漁民所供奉。元洲仔行政上歸大埔區。

地理
--

元洲仔響大埔市區運頭角同東南，黃宜坳以北。南面有大埔公路元洲仔段同吐露港公路，係大埔新市鎮嘅南大門。

元洲仔原本畀大埔海包圍，大埔填海之後，佢西岸同南岸同新界大陸相連。佢地勢唔高，最高只有海拔十幾米。山頂有世界自然基金會香港分會嘅自然環境保護研究中心。南便有大王爺廟，東南便海上有直升機場同碼頭。西便有元洲仔煤氣檢管站。

元洲仔以西嘅新填地，近嘅係元洲仔公園，遠嘅係廣福邨同宏福苑兩個屋邨。

史
-

重修後嘅大王爺廟
元洲仔，史前已有人住響呢帶。元洲仔考古遺址係新石器時代晚期到青銅器時代，距今約莫三千年前。個遺址早響1960年代，就有John Walden去調查，並作紀錄。佢響元洲仔岸邊同南面斜坡，搵到石錛同幾何印紋陶片。1980年代同1990年代，都發現過史前遺物。考古報告指，文化層響探方深125厘米左右。

1898年，英國由大清手上租到新界，當時管治新界嘅理民府就設響近大埔大和市嘅運頭角山上。為咗方便統治，1902年，香港政府起咗大埔道，即家下大埔公路，由九龍通去上水。當中黃宜坳入大埔太和市一段，就經過元洲仔。為咗起條路，響運頭角同元洲仔之間起咗條堤，另有橋由堤近元洲仔一邊，搭去黃宜坳。到咗1905年，元洲仔起好理民官嘅官邸。

1980年代，大埔新市鎮發展到東南，大埔河到元洲仔之間，大幅填海。之間嘅填地，就係廣福邨同宏福苑兩個屋邨。而屋邨到過完善路嘅填地海岸，新林村河口到元洲仔嘅大埔海岸，就變成元洲仔公園。

清末，由大埔漁民建大王爺廟，間廟曾經響1988年重建。

註
-

1. ↑  〈元洲仔考古遺址〉. 原著喺2016年3月5號歸檔. 喺2009年12月4號搵到.
2. ↑  〈考古概說〉 (PDF). 《大埔傳統與文物》.`{{cite web}}`: CS1 maint: url-status (link)
3. ↑  〈元洲仔考古遺址（歷史）〉. 原著喺2016年3月5號歸檔. 喺2009年12月4號搵到.
4. ↑  〈大埔區考古遺址〉.`{{cite web}}`: CS1 maint: url-status (link)
5. ↑  〈大埔元洲仔前政務司官邸〉. 原著喺2020年11月24號歸檔. 喺2009年12月4號搵到.

| * 睇
* 傾
* 改
香港連地島 |
| --- |
| 香港島 | 燈籠洲 | 香港特別行政區區旗 |
| 九龍 | 元洲 ·  昂船洲 ·  林士石 ·  海峽石 ·  海心島 |
| 新界東 | 白沙頭 ·  東頭洲 ·  元洲仔 ·  圓洲角 ·  佛堂洲 ·  鐵篸洲 ·  糧船灣洲 ·  勒加洲 |
| 新界西 | 欖洲 ·  洲仔 ·  牙鷹洲 ·  青洲 ·  芒洲 ·  老鼠洲 |
| 睇埋：香港嘅島 |
**元洲**（**Un Chau**），原寫**圓洲**，係香港一笪地方，響家下新九龍深水埗裏面，大約家係長沙灣道、大埔道、南昌街同桂林街框（讀入聲）住個範圍。未發展做市區之前，元洲原本係條村，位置響原深水埗北便。佢隔籬有三條村，東南便有田寮，西便有菴由，西北有 Ma Lung Hang。

元洲呢個名，好可能係由圓洲而來，原本可能係圓形嘅島，不過呢度唔係歷史要地，不見經傳，無從稽考。元洲東面係有條涌，流去原深水埗北便，呢條涌最後變成今日南昌街條暗渠。而村北面又另一條。元洲周圍都幾平，有兩條涌水源，所以好啱種田。1924年，南便深水埗已經發展近元洲村邊，最後元洲村都埋響都市之下。香港政府就將大埔道同長沙灣道之間三條街，分別叫做菴由街、田寮街同元洲街。前面嗰兩條最後都改咗名，叫福華街同福榮街，淨返元洲街。

元洲街跟住長沙灣填海，拉到好長。後尾1965年響長沙灣新填地，政府起咗元洲街政府廉租屋邨，減筆元洲街邨，即係家下元州邨。不過條邨同元洲個位置爭好遠。除咗元州邨，元洲街公共圖書館同埋香港扶幼會元洲宿舍個名都間接來自元洲。

家下元洲最出名就係黃金同高登電腦商場，而深水埗就響正元洲南邊。不過已經甚少人知道呢度係元洲。甚至有人誤會元洲係元州，以為係中國某處地名。

參考
--

1. ↑  《1902-03年香港政府地圖》.
2. ↑  《1924年政府地圖》.
3. ↑  〈二十年代尾命名道路〉.
4. ↑  〈香港地方：曾改名道路〉. 原著喺2008-04-30歸檔. 喺2008-05-29搵到.

| * 睇
* 傾
* 改
香港連地島 |
| --- |
| 香港島 | 燈籠洲 | 香港特別行政區區旗 |
| 九龍 | 元洲 ·  昂船洲 ·  林士石 ·  海峽石 ·  海心島 |
| 新界東 | 白沙頭 ·  東頭洲 ·  元洲仔 ·  圓洲角 ·  佛堂洲 ·  鐵篸洲 ·  糧船灣洲 ·  勒加洲 |
| 新界西 | 欖洲 ·  洲仔 ·  牙鷹洲 ·  青洲 ·  芒洲 ·  老鼠洲 |
| 睇埋：香港嘅島 |
**連續函數**（Continuous function）係一類好重要跁函數，同時佢喺數學分析入面都係極其重要。佢嘅概念喺牛頓嘅年代已經有，當時會有唔斷嘅線嚟形容，即係「not broken curve」。之後到咗十九世紀，就開始有一個確實嘅定義。

連續函數係一個好重要函數類，佢可以導到佢自己（Differentiable）。

定義
--

設{\displaystyle A\subseteq \mathbb {R} ,f:A\to \mathbb {R} ,c\in A}。

假設有個{\displaystyle \varepsilon >0}，咁就會有一個{\displaystyle \delta >0}符合，如果喺{\displaystyle A}入面有一點{\displaystyle x\in A}符合{\displaystyle |x-c|<\delta }，咁{\displaystyle |f(x)-f(c)|<\varepsilon }。

咁就會話{\displaystyle f}喺{\displaystyle c}嗰度係連續嘅（{\displaystyle f} is continuous at {\displaystyle c}）。

如果以下條件唔成立，就會話{\displaystyle f}喺{\displaystyle c}嗰度係唔連續嘅（{\displaystyle f} is discontinuous at {\displaystyle c}）。

注意：
* 喺呢個定義入面睇到，如果{\displaystyle c}係一點包圍點，咁加埋如果{\displaystyle f}係{\displaystyle c}嗰度係連續嘅，咁{\displaystyle \lim \_{x\to c}f(x)=f(c)}。
* 由上面嘅定義睇到，{\displaystyle f}喺{\displaystyle c}呢點度係定義好。
* 同時，{\displaystyle f}趨向{\displaystyle c}嘅極限係喺{\displaystyle \mathbb {R} }入面存在。呢個極限係等於{\displaystyle f(c)}。

連續數列要求
------

對應函數數列要求，喺呢個課題上面，都會有相類似嘅要求。

定理
{\displaystyle f}喺{\displaystyle c}度係連續嘅，咁一定係每一個喺{\displaystyle A}入面嘅數列{\displaystyle (x\_{n})}係趨向{\displaystyle c}嘅，對應嘅{\displaystyle (f(x\_{n}))}都係趨向{\displaystyle f(c)}。「{\displaystyle \iff }」

唔連續嘅要求
------

假設{\displaystyle A\subseteq \mathbb {R} ,f:A\to \mathbb {R} ,c\in A}。

{\displaystyle f}喺{\displaystyle c}到係唔連續嘅，咁一定係每一個喺{\displaystyle A}入面嘅數列{\displaystyle (x\_{n})}係趨向{\displaystyle c}嘅，對應嘅{\displaystyle (f(x\_{n}))}係唔趨向{\displaystyle f(c)}。「{\displaystyle \iff }」

呢個要求屬於，數列要求嘅推理。

集上連續函數
------

假設{\displaystyle A\subseteq \mathbb {R} ,f:A\to \mathbb {R} }。{\displaystyle B}係{\displaystyle A}嘅子集，即係{\displaystyle B\subseteq A}。

如果{\displaystyle f}喺{\displaystyle B}入面每一點都係連續嘅話，我哋會叫{\displaystyle f}係連續喺集{\displaystyle B}上面（{\displaystyle f} is continuous on set {\displaystyle B}）。

例子
--

{\displaystyle f(x):=c}，{\displaystyle c}係一個常數。

呢個係一個連續函數。因為{\displaystyle \lim \_{x\to c'}f(x)=c}同時{\displaystyle f(c')=c}，所以佢係連續函數。同時，佢係每點都係連續。

{\displaystyle f(x):=x}。

呢個都係一個連續函數。

睇埋
--

* 極限
* 函數組合嘅連續性
* 間上連續函數
* 保西奴中間點定理
* 統一連續

| * 睇
* 傾
* 改
現代數學同數學各領域 |
| --- |
| 純粹同應用數學 · 數學史 · 數學之美 |
| 數學證明 | 
* 直接證明
* 數學歸納法
* 否定證明
* 反證法
* 構造法
* 分類證明

 |  |
| 數學基礎 | 
* 數學哲學
* 數學邏輯
* 範疇論
* 集合論
* 類型論
* 資訊理論
* 數學符號
* 數學物體

 |
| 數論 | 
* 數（質數）
* 算術
* 代數數論
* 解析數論

 |
| 代數學 | 
* 基本代數
* 線性代數（多重）
* 抽象代數（交換代數 · 羣論 · 伽華理論）
* 場論
* 泛代數
* 同調代數

 |
| 幾何學 | 
* 歐幾里得幾何
* 代數幾何
* 解析幾何
* 微分幾何
* 離散幾何
* 拓撲學（代數拓撲）

 |
| 數學分析 | 
* 微積分
* 微分方程
* 實分析同複分析
* 測度
* 諧波分析
* 泛函分析

 |
| 離散數學 | 
* 組合數學
* 圖論
* 序理論
* 博弈論

 |
| 應用數學 | 

|  |
| --- |
| 
* 數理物理學
* 數理化學
* 數理生物學
* 數理心理學
* 數理社會學
* 控制理論

 |
| 　決策論 | 
* 概率論同統計學
* 數理經濟學
* 運籌學
* 數理金融學

 |

 |
| 運算數學 | 
* 電腦科學
* 運算理論
* 數值分析
* 最佳化
* 電腦代數

 |
| 拉雜相關 | 
* 邏輯
* 理論電腦科學
* 哲學（古希臘哲學 · 理性主義）
* 科學（形式 · 系統）
* 科技
* 藝術
* 樂理

 |
|  **數學主題** · 數學類 |

| * 睇
* 傾
* 改
數學分析 |
| --- |
| 實數分析 | 
* 實數性質、間距
* 數列及極限、子數列、增減數列、保西奴-華實斯定理
* 函數
	+ 極限
	+ 連續性
	+ 統一性
* 積分
* 微分
* 函數串列
* 無限串列

 |
| 虛數分析 | 
* 虛數

 |
座標: 22°20′34.5″N 114°9′9.6″E﻿ / ﻿22.342917°N 114.152667°E﻿ / 22.342917; 114.152667

黃大仙元清閣大門對聯：「金生麗水乾卜留聖跡；華光普照坤造別洞天。」
**元清閣**（粵拼：jyun4 cing1 gok3；英文：Yuen Ching Kok）係香港一間供奉黃大仙嘅道教廟宇，喺九龍青山道嘅新圍村，地址為九龍蘇屋一段嘅呈祥道6449號地段，佔地面積約2公頃，分成高低兩組嘅建築群。南面隔離係供奉觀世音菩薩同孫悟空嘅紫陽洞。

史
-

喺香港日治時期，住喺九龍西部嘅市民前去嗇色園拜神嗰時，成日受到日軍凌辱。當時，潮州商人周亮星先生得知居民嘅苦況，就專程喺1942年4月15號（星期二）到嗇色園禮請黃大仙傳聖土瓜灣北帝街23號二樓，道壇起初名叫『駐憇亭』。法壇之後喺1942年8月22號（星期六）搬去九龍聯合道38號三樓，1942年9月25號（星期五）改名叫「黃大仙元清閣」，更定喺農曆十月初十日為成立日。跟住黃大仙屢降乩示，指示當屆理事向青山道搵地起閣，之後得到潮商陳創穆先生捐地，就喺九龍青山道嘅新圍村現址起咗香港另一間供奉黃大仙嘅道觀。而家嘅建築物係喺1955年春季起好，同年4月24號（農曆閏三月初三日，星期日）舉行開光大典。

設置
--

* 大門
	+ 橫匾：「黃大仙祠」
	+ 對聯：「金生麗水乾卜留聖跡；華光普照坤造別洞天。」
* 主殿供奉道教嘅黃大仙像、「王章」像、「張禹」像。
* 戶外有蓋食堂：喺農曆初一、十五同農曆8月23號嘅「黃大仙寶誕」，設有免費素食招待前嚟觀光嘅人士。
* 龜池：似新加坡嘅龜嶼嘅「大伯公廟」噉嘅池塘，中間亦有一隻石龜，背脊上面有一條眼鏡蛇。石碑：善因褔果。
* 辦事處、義診部、扶乩房、善信休憩處、盥洗室。

相
-

* 黃大仙元清閣嘅山門：黃大仙祠黃大仙元清閣嘅山門：黃大仙祠
* 黃大仙元清閣嘅風水池塘黃大仙元清閣嘅風水池塘
* 香港，呈祥道，元清閣，主祈：黃大仙祭臺香港，呈祥道，元清閣，主祈：黃大仙祭臺
* 香港，呈祥道，元清閣，王章祭臺香港，呈祥道，元清閣，王章祭臺
* 香港，呈祥道，元清閣，張禹祭臺香港，呈祥道，元清閣，張禹祭臺

出面網頁
----

* 黃大仙元清閣官方網站（中文）。
**連桿機構**（英文：**linkage**）喺機械工程上係指一柞連埋一齊、用嚟控制力以及郁動嘅物體。

數學模型
----

睇埋：牛頓力學
喺用數學模型模擬一個機械系統嗰陣時，工程師好多時會將組成件機械嘅簡單機械視為運動鏈（kinematic chain）同連桿機構，即係當每件簡單機械係一件唔會變形嘅剛體（rigid body），而每件嘅形狀同長度限制咗同佢相連嗰啲部件嘅郁動。例如想像圖 1 入面嗰個連桿機構（睇埋平面四連桿機構），圖 1 個機構包含三碌槓桿，槓桿之間嘅係關節位，其中兩個關節位（下面有三角嗰兩個）用鉸定死咗唔郁得，而（例如）如果將兩架機械分別駁落去個機構淨低郁得嗰兩個關節位嗰度，就做到用其中一架機械嘅郁動帶動另外嗰架郁。

圖 1
喺用數學模型模擬呢個連桿機構嗰陣，機械工程師會當嗰幾碌槓桿係唔會變形嘅剛體，用一個坐標表示第一個關節嘅位置 {\displaystyle (x\_{1},y\_{1})}，而因為經已假設咗個連桿機構係剛體（形狀同長度唔會變），加埋畢氏定理，所以另外嗰一個關節嘅位置 {\displaystyle (x\_{2},y\_{2})} 實會同 {\displaystyle (x\_{1},y\_{1})} 成一個固定嘅幾何關係：

{\displaystyle (y\_{2}-y\_{1})^{2}+(x\_{2}-x\_{1})^{2}=l^{2}}；{\displaystyle [1]}，當中 {\displaystyle l} 係中間條桿（零舍粗嗰條）嘅長度。喺假設咗條桿係剛體嘅情況下，{\displaystyle l} 會係一個常數。
噉就有咗一個局部描述成個系統嘅數學模型。當一個機械工程師手上有咗大量呢啲噉嘅算式，佢就能夠模擬（例如）「當部機械呢個部份喺呢個位置嗰陣，另外呢個部份會喺乜位置」等等，形成一個能夠精確噉描述部機械嘅運作嘅大數學模型。

攷
-

1. ↑  D. Jordan and M. Steiner, "Configuration Spaces of Mechanical Linkages," *Discrete and Computational Geometry*, 22:297–315, 1999
2. ↑  Marvelous Mechanisms: The Ubiquitous Four Bar Linkage. *Hackaday*.
3. ↑  Avgoustinov, N. (2007). *Modelling in mechanical engineering and mechatronics: towards autonomous intelligent software models*. Springer Science & Business Media.

| * 睇
* 傾
* 改
機械（gei1 haai6） |
| --- |
| 機械工程 · 電機工程 · 電動機械學 · 機械電子工程 · 機械人學 |
| 重要概念 | 
* 物理概念（力學 · 電磁學 · 熱力學 · 能量同廢熱 · 作功 · 功率）
* 系統
* 機械效益
* 電機
* 功能安全
* 自動化技術
* 永動機

 |  |
| 簡單機械 | 槓桿 · 輪軸（轆同軸） · 轤轆 · 斜面 · 楔 · 螺旋 |
| 構件 | 
* 機件（牙轆 · 凸輪 · 連桿機構）
* 結構件（啤令 · 彈弓 · 機械密封 · 緊固件）
* 感應器（智能）
* 執行器
* 可程式化邏輯

 |
| 渦輪同相關 | 水力渦輪 · 風力渦輪 · 風車 · 蒸汽渦輪 · 發電機 |
| 壓縮機同泵 | 阿基米德螺旋泵 · 注射器 · 液壓頂桿 · 真空泵 |
| 摩打 | 
* 電摩打（感應摩打）
* 噴射引擎
* 熱引擎（外燃機（蒸汽機 · 斯特靈引擎） · 偈（燃氣渦輪發動機 · 往復式））
* 睇埋引擎

 |
| 交通工具 | 
* 汽車
* 單車
* 鐵路同火車
* 船
* 潛水艇
* 航空器同識飛嘅機械（飛機 · 太空船）
* 翼型相關概念（𢃇 · 螺旋槳 · 舵 · 襟翼）

 |
| 鐘 | 擺鐘 · 石英鐘 · 原子鐘 · 計時器 |
| 電子架生 | 電子元件 · 真空膽 · 電晶體 · 二極管 · 電阻器 · 電容器 · 電感器 · 邏輯門 |
| 拉雜相關 | 工程學（結構工程 · 材料科學 · 控制理論） · 有限狀態機 · 工業同工業化 · 機動遊戲 · 電腦科學同 AI · 機械人 · 武器 · Mecha |
| 機械類 |


|  |  |
| --- | --- |
| Stub icon | 呢篇工程學有關嘅文係楔位文。歡迎幫維基百科擴寫佢。睇 • 論 • 改 • 歷 |
搵緊第二樣意思嘅話，請睇〈**奧尼爾 (搞清楚)**〉。

**奧尼爾**（英文：**O'Neills**；全稱「**奧尼爾愛爾蘭國際體育有限公司**」）係愛爾蘭島最大嘅運動用品製造商。

歷史
--

奧尼爾公司由查爾斯·奧尼爾（Charles O'Neill）1918年喺都柏林市中心建立，一開始主要生產蓋爾式足球用球同板棍球用球。1955年查爾斯·奧尼爾過身之後，佢個仔接管徂奧尼爾公司，開始涉足體育服裝。20世紀80年代，為徂應對日益增長嘅訂單數量，奧尼爾公司引入徂機械化紡織，而車間亦都由市中心搬徂去郊外嘅華堅鎮（Baile Bhailcín）。後來奧尼爾公司重係同加爾城堡郡接壤嘅北愛爾蘭白山谷市建立徂第二座生產車間。

同樣喺20世紀80年代，奧尼爾公司曾經因為喺制服膊頭部位用三間設計，而被西德巨頭阿迪達斯告上法庭。但係最後愛爾蘭最高法院裁定：三間設計「唔足以令到消費者誤以為佢等買嘅係阿迪達斯嘅產品」，因此奧尼爾公司採用三間設計並未侵犯阿迪達斯嘅版權。

參攷
--

1. 1 2  "O'Neills unveil '1916 Commemoration Jersey'". 《愛爾蘭時報》 (英文). 2016-01-27. 喺2017-03-15搵到.
2. 1 2 3 4  "ABOUT US". 奧尼爾. 原著喺2017-12-22歸檔. 喺2017-03-15搵到.
3. ↑  "Pride in the Jersey". 原著喺2017-01-22歸檔. 喺2017-03-15搵到.
**流山線**係日本千葉縣一條通勤鐵路線，係流鐵公司喺千葉縣松戶市馬橋站同流山市嘅流山站營運嘅一條鐵路線。以前叫**松戶流山線**或者**松戶流山電鉄**，2008年8月1號改為而家個名。而家用得最多嘅係而家個名嘅簡稱——流鐵。

呢條線係流鐵公司營運嘅唯一一條線，令流鐵公司變成一個只係營運5.7公里又無子公司嘅特別公司（唔似山萬或者東方地產同佢嘅迪士尼線）。短嘅線路嘅功能就好似一條由流山市中心延伸到JR East常磐線嘅鏈。但係筑波快線喺2005年8月24號開通之後，客量急速下降。Suica同PASMO嘅卡又用唔到，流鐵又無計劃為呢條線引進呢啲系統。

流鐵係全日本唯一無官方網站嘅鐵路公司。

基本信息
----

* 長度：5.7 km
* 站點數：6個
* 鐵路軌距: 1067 mm
* 雙軌：無
* 電氣化：1500伏特直流電接觸網
* 保安系統：ATS（自動停車裝置）
* 交換站：小金城趾站
* 編組場：流山

史
-

流鐵喺1913年11月7號合併成為流山輕鐵，重喺1916年3月14號開通軌距762mm嘅鐵路。後來喺1922年11月改名為流山鐵路公司，喺1924年重建咗一條軌距係1067mm嘅鐵路。

流山鐵路公司喺1949年改名為**流山電氣鐵路公司**，1967年改日文名，1971年改為**松流電氣鐵路公司**，2008年改為**流鐵**。

站
-

所有站都喺千葉縣。

| 站名 | 日文名 | 距離（km） | 換乘 | 位置 |
| --- | --- | --- | --- | --- |
| 各站之間距離 | 總距離 |
| 馬橋 | 馬橋 | - | 0.0 | JR East嘅常磐線 | 松戶段 |
| 幸谷 | 幸谷 | 1.7 | 1.7 | JR East嘅常磐線/武藏野線（非正式嘅新松戶站） |
| 小金城趾 | 小金城趾 | 1.1 | 2.8 |   |
| 鳍崎 | 鰭ヶ崎 | 0.8 | 3.6 |   | 流山段 |
| 平和台 | 平和台 | 1.5 | 5.1 |   |
| 流山 | 流山 | 0.6 | 5.7 |   |
|

流鐵流山2000系EMU *Wakaba*
**滿洲國臨時政府**，係2004年喺香港（有人話係紐約）建立嘅一個網絡國家，佢自稱係滿洲國（大日本帝國佔領中國東北之後建立嘅附庸國）嘅流亡政府，要從中華人民共和國之中分離出佢聲稱嘅領土嚟復國，以復興滿族為主體嘅國家為目標，但有好多記者同網民對滿洲國臨時政府嘅真實性同目的提出質疑。佢聲稱嘅領土範圍包括東北三省、內蒙古東部、河北北部同家陣屬於俄羅斯嘅外東北，「人口」有3600萬人，官方語言係滿文同唐文。

至2019年3月，滿洲國臨時政府同喺美國為本部嘅「滿洲國亡命政府」合併為「滿洲國政府」。[未記出處或冇根據]

史
-

滿洲國臨時政府嘅網站奉溥儀為皇帝，唔單止有元首、首相，重聲稱佢嘅政府包括皇族同內閣，又用舊時嘅滿洲國國歌同滿洲國國旗，重有年號「宣統」。佢聲稱響巴西、意大利、日本、美國等地都設有海外支部。

自稱係滿州國臨時政府總理大臣嘅舊滿洲國遺睿鈕牯錄·愍鎊指出，臨時政府確實存在，喺2004年成立嗰時採取民主共和體制，2006年底改為君主立憲制，有五名閣員。滿洲國臨時政府係國際君主主義者會議嘅成員，亦都試圖加入非聯合國會員國家同民族組織。

2008年，滿洲國臨時政府舉辦咗一場選舉，以選出新嘅皇帝，由據稱係香港大學歷史系學生嘅愛新覺羅·孝傑當選，但係佢同愛新覺羅家族嘅關係受到質疑，因為佢嘅行輩「孝」字同族譜不合。隨後，愛新覺羅·孝傑同臨時政府失去聯繫。2010年4月，臨時政府又主辦咗一次選舉，由愛新覺羅·崇基當選皇帝。2011年5月，現任皇帝李志栓即位，同時Jason Adam Tonis獲選為首相。至2015年8月，愛新覺羅獨立即皇帝位，任命鈕牯錄少幫為首相至2019年2月。

至2019年3月，滿洲國臨時政府同喺美國為本部嘅「滿洲國亡命政府」合併為「滿洲國政府」。總統由溥儀皇帝宗室溥君擔任。

經濟
--

滿洲國臨時政府嘅中央銀行聲稱繼承咗滿洲中央銀行，貨幣滿洲國圓同美元有0.8嘅固定匯率，可以透過郵遞兌換。

2007年，滿洲國臨時政府聲稱可以用3美元買一張身分證，8美元買一本佢發行嘅護照，透過PayPal畀錢。佢嘅網站重有賣滿洲國郵票，但係記者詢問嗰時，發言人表示郵票已經賣嗮。呢尐經濟活動導致香港證券及期貨事務監察委員會、希臘資本市場監察委員會（Hellenic Capital Market Commission）同西班牙證券市場委員會（Comisión Nacional del Mercado de Valores）喺2008年2月發佈警告，強調滿洲國臨時政府唔係一個可以發售投資工具嘅法人。

滿洲國臨時政府為咗籌措重建滿洲國嘅資金，開放納捐制度，捐美金五百就可以獲賜「公爵」嘅勳銜，捐美金一千以上可以做八旗旗領，名額只有五名，網站又販售前清黃龍旗、滿洲煙仔、溥儀畫像等等。

外界反應
----

學者[邊個？ ]指出，呢個係網絡世代虛擬實境嘅表現。有尐網民[邊個？ ]懷疑成個網站係一場用來呃錢嘅騙局。

研究網絡中國民族主義嘅香港教育學院副教授沈旭暉對呢個組織表示懷疑，佢指出呢個組織聲稱要代表滿族人復興滿洲國，但係歷史上真正對滿洲國產生身分認同嘅人主要唔係唐人同滿人，而係日本人；佢又話成個網站可能根本只係惡搞。不過，有部份媒體認為當年嘅八旗子弟的確有尐人等緊復辟，所以成立滿洲國臨時政府。

滿洲國臨時政府曾經喺2009年中華民國選舉期間引起媒體關注，因為佢有成員[邊個？ ]可能係時任國民黨秘書長嘅滿族人金溥聰嘅遠親，甚至有媒體講笑噉話金溥聰係滿洲國臨時政府嘅特務。滿洲國臨時政府嘅政治立場（例如支持達賴喇嘛同藏獨，以及聲稱要擾亂2008年北京奧運）激嬲咗一尐中國網民。中國大陸曾經有網絡傳言，聲稱滿洲國臨時政府嘅首相係日本間諜川島芳子嘅外甥川島志明，佢身兼台灣陳水扁政府嘅特務，響巴布亞新畿內亞煽動排華；學者沈旭暉認為呢個傳言子虛烏有，因為佢嘅網站聲稱嘅首相唔係川島志明。

參考
--

1. 1 2 3 4 5 6 7 8 9  〈滿洲國復辟？金溥聰有個族人自封是皇帝〉, *NOWNews*, 2009-12-10, 原著喺2012-03-25歸檔, 喺2011-09-26搵到
2. 1 2 3 4 5  〈網路集資 籲重建滿洲國〉. 蘋果日報 (台灣). 2006年12月16號.
3. 1 2 3  〈騎呢滿洲國護照　8美元一本〉. 蘋果日報 (香港). 2007年7月3號. 原著喺2013年12月14號歸檔. 喺2014年6月27號搵到.
4. 1 2  〈滿洲國臨時政府官方網站〉. 滿洲國臨時政府. 原著喺2013年3月5號歸檔. 喺2014年6月27號搵到.
5. 1 2 3  沈旭暉 (2010年5月9號). 〈從互聯網「滿洲國皇帝全民直選」談起〉. 明報.
6. ↑  *Εταιρειεσ μη εχουσεσ αδεια παροχησ επενδυτικων υπηρεσιων βασει σχετικων προειδοποιησεων (public warnings) ξενων εποπτικων αρχων* (PDF), Hellenic Capital Market Commission, 原著 (PDF)喺2012-04-02歸檔, 喺2011-09-26搵到
7. ↑  "CNMV advierte tres compañías Hong Kong podrían dar servicios sin autorización", *Estrategias de inversión*, 2008-03-06, 喺2011-09-26搵到
8. ↑  沈旭暉 (2010年5月16號). 〈「太平洋滿洲獨立基地」﹕網絡稻草人的故事〉. 明報.
9. ↑  綠點 (2009年12月17號). 〈金溥聰是超極震撼彈〉. NOWnews.
10. ↑  沈旭暉 (2010年5月13號). 〈「滿洲國」參與巴布亞新畿內亞排華？〉. 明報.

連出去
---

* 官方網站
* 意大利支部網站
* 巴西支部網站
* 國際君主主義者會議
**木魚歌**，同龍舟歌係廣東謠謳最古老嘅廣東曲藝，係一種南方彈詞說唱，比同屬粵調嘅南音同粵謳更早產生，早喺明代已經有木魚書《花箋記》同《二荷花史》嘅出現。木魚本來係無伴奏嘅清歌，但係早係明末清初，已經發展成三絃伴奏嘅說唱曲藝。明末清初屈大均《廣東新語》寫到：「其歌之長調者，如唐人連唱宮詞，琵琶行等，至數百言千言，以三絃合之。每空中絃以起止，蓋太簇調也……如元人彈調日某記某記者，皆小說也。」可以見到，木魚係明末清初時，已經係發展成有伴奏而且有長篇內容，相當成熟嘅廣東曲藝。

木魚書
---

記抵木魚歌嘅書就係木魚書，木魚書最初以木刻板印，之後用石刻板印。

來源
--

早期，粵地好多木魚書都係以佛教內容作勸世文，如廣府最廣流傳嘅木魚歌，就係縷述觀音故事嘅「木魚書」—《觀音出世》、《觀音得道》等等。每到中秋，鄉村婦女都請瞽師唱木魚書。廣東婦女係木魚書嘅主要受眾，同明代「寶卷」嘅聽眾群一樣。「寶卷」係明代流行一時嘅佛教詩讚禮說唱，所以有「木魚源出寶卷」一說，認為當寶卷傳入廣東後，同當地文化合流演變出來嘅粵語說唱。

觀音誕
---

係珠江三角洲各地舉行嘅觀音誕，亦往往係木魚說唱藝人跑江湖唱木魚歌嘅場合。受破除迷信、文革、除四舊等旨在消滅中國傳統文化嘅政治運動影響，觀音誕亦一度中止。失去哩個表演場合，亦係木魚說唱走向趨落嘅其中一個原因。

盲浩絕唱
----

梁浩成（1935-2006），又叫盲浩，視為最後一個擅唱木魚歌嘅瞽師。盲浩八歲被養父母送到瞽師李達基拜師，學唱木魚、龍舟、南音等等。盲浩的黃金時期係廿世紀八十年代末，因為觀音誕活動復興，而會唱木魚歌嘅瞽師又剩番無幾多，佢就每年農曆三月同七月，獲各地農村邀請，係廟會唱如《觀音出世》嘅木魚歌。1992年，佛山市非物質文化遣產保護辦公室民俗專家陳勇新遇上盲浩係觀音誕唱木魚，於是就錄低咗《觀音出世》嘅錄音，係目前少數有關佛山木魚歌嘅聲音記錄。

曲目
--

早期曲目以觀音行跡相關故事最為流行。到咗清代，開始有文人創作木魚歌，除咗有宗教色彩嘅故仔同「勸世文」之類嘅內容，重有以下題材：

* 改編演義小說：如《萬花樓》、《金刀記》、《鍾無艷》、《仁貴征東》、《四下南唐》等。

* 改編元明雜劇、傳奇、民間故事，如《白蛇雷峰塔》、《再生緣》、《背解紅羅》、《梁山伯牡丹記》、《陳世美三官堂》等。

* 根據社會生活創作，反映歷史事件，如《三姑回門》、《金山婆自嘆》、《老糠記》、《梁天來告御狀》、描寫契約華工苦難生活嘅《金山客自嘆》、《金山客嘆五更》、《華工訴恨》。

* 其他題材，如《玉葵寶扇》、《亦朋種花》、《金絲蝴蝶》、《梅李爭花》、《錦綉食齋》、《呼家後代》、《客途秋恨》、《大宋高文舉》、《紫霞杯》等等。而《紫霞杯》更加係第一個木魚書嘅民間故事被拍攝成香港電影，由南洋影片公司出品，侯曜編導，羅品超及梁雪霏作主演。

喺所有木魚書中，有十一部被稱為「才子書」嘅代表作品，依序為《三國》、《好逑傳》、《玉嬌梨》、《平山冷燕》、《金簪記》、《西廂記》、《琵琶記》、《花箋記》、《二荷花史》、《珊瑚扇金鎖鴛鴦記》、《雁翎媒》。其中《花箋記》、《二荷花史》有外語譯本。

流傳
--

《花箋記》係1824年已經出現英譯本。德國詩人歌德讀完《花箋記》後，寫出《中德四季與晨昏合詠》一書，輯錄咗十四首木魚歌。後來，鄭振鐸喺著作《中國俗文學史》中，亦推崇《花箋記》同《二荷花史》係傳承木魚歌同中國俗文學嘅貢獻。

參攷
--

* 黎鍵（2007年），《粵調．樂與曲》，懿津出版企劃公司
* 薛汕，〈木魚歌〉，《中國大百科智慧藏》條目。
* 王順隆（2002年），〈潮汕方言俗曲唱本「潮州歌冊」考〉，登載於王順隆中文網站。
* 《廣州市志》第三章曲藝，登載於廣州市地方志編纂委員會辦公室網站
* 余蕙靜（2004年），〈論《靜淨齋第八才子花箋記》－對鄭振鐸看法的再商榷〉，刊於《臺北市立師範學院學報》第35卷第二期。

1. ↑  〈木魚書：明清時期的女子文學"市政協專門成立調研組，研究搶救發源於佛山的木魚文化遺產〉. 原著喺2009年5月13號歸檔. 喺2008年8月19號搵到.

連出去
---

* 木魚書，南音，龍舟，粵謳...
* 木魚南音難入"非遺" 後繼無人瀕臨絕種
* 名家出山濱示瀕危曲種
* 一曲木魚歌 茫茫六十載—追思嘅博
* 清末至五十年代木魚書嘅封面同埋目次
未濟卦
**未濟卦**，或者就咁叫**未濟**，係六十四卦之中嘅第六十四卦。佢上卦係離卦，代表火，即係☲；下卦係坎卦，代表水，即係☵。所以，未濟卦就畫成䷿。為咗方便記住卦象，佢有個名叫**火水未濟**。

卦辭
--

亨，小狐汔濟，濡其尾，無攸利。

彖曰：未濟，亨﹔柔得中也。 小狐汔濟，未出中也。 濡其尾，無攸利；不續終也。 雖不當位，剛柔應也。

象曰：火在水上，未濟；君子以慎辨物居方。

爻辭
--

初六：濡其尾，吝。

九二：曳其輪，貞吉。

六三：未濟，征凶，利涉大川。

九四：貞吉，悔亡，震用伐鬼方，三年有賞於大國。

六五：貞吉，無悔，君子之光，有孚，吉。

上九：有孚於飲酒，無咎，濡其首，有孚失是。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
| How to read a taxoboxHow to read a taxobox**蘆葦** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
|
|
|
|
|
|
| （未分級） | 單子葉植物綱 monocots |
|
|
|
|
| （未分級） | 鴨跖草分支 commelinids |
|
|
| 目 | 禾本目 Poales |
|
|
|
|
|
|
|
|
| 科 | 禾本科 Poaceae |
| 亞科 | 蘆竹亞科 Arundinoideae |
|
| 族 (*tribus*): | 蘆竹族 Arundineae |
|
|
| 屬 | 蘆葦屬 *Phragmites* |
|
|
|
|
|
|
|
| 種 | **蘆葦 *P. australis*** |
|

 |
|
| 二元學名 |
| ***Phragmites australis***(Cav.) Trin. ex Steud. |
|
|
|
|
|
|
|
|
|
|
|
|
|
|
| 別名 |
| * *Phragmites communis*
 |

**蘆葦**（粵拼：lou4 wai5；學名：*Phragmites australis*）係禾本科蘆葦屬嘅長年生水生草本植物，原產歐洲，而家喺全球各地嘅水塘或山塘邊，江河溪邊嘅淺水區、海灘都揾到。

佢亦係種淨化環境植物。

樣
-

植株高1～4m，徑3～10mm，有粗狀梗同根，節間中空，節下多數有白粉。葉帶狀，光滑或邊緣粗糙，罅冇毛或有幼毛，葉脷段而厚，硬而平或變成嚿纖毛。花屬圓錐花序，頂生，向下沊；入面有3～7朵花仔，除咗第一朵屬公之外，其他都屬兩性花；出面有3條脈，頂漸尖，基部細長，有長嘅軟毛；有3條花芯；每年7～11月開花。果屬穎果，橢圓，似羽毛噉；每年8～12月結果。

用途
--

稈多數用嚟整紙或棚屋材料或編織物，亦可以加工整成工藝品，嫩梗可以做飼料。

### 藥用

根狀梗可以做藥，有健胃、利尿同涼血同止血嘅功效。

淨化環境
----

佢嘅葉、葉鞘、梗、根狀梗同不定根都有通氣組織，所以佢可以好明顯噉淨化污水，亦可以畀雀仔提供休息同繁殖、食嘢嘅地方。

有關嘅書
----

* 江苏沿海地区原色种子植物志 ——双子叶植物合瓣花类和单子叶植物　第136页　科学出版社　　ISBN 978-7-03-037655-8

連出去
---

* Phragmites australis US Forest Service
* Common Reed National Park Service
* Common reed Invasive Plant Atlas of New England
張獻忠
**張獻忠**（1606年9月18號—1647年1月2號），字**秉忠**，號**敬軒**，自號「**八大王**」，係中國明末民變領袖。

生平
--

張獻忠萬曆三十四年（1606年）九月十八日生於延安衛柳樹澗堡（家下陝西省定邊縣郝灘鄉劉渠村），屬於軍籍，做過捕快、軍吏，後因犯法被除名。

崇禎三年（1630年），張獻忠喺米脂追隨府谷人王嘉胤起事，自號八大王。王嘉胤死後改投高迎祥。

1635年參與滎陽之會，議決進取，同高迎祥等人一齊攻打東方。冇幾耐張獻忠同李自成因故分裂，張獻忠帶部下攻長江流域，李自成就攻黃河流域。1637年，俾明軍總兵官左良玉部攻打，張獻忠嘅起義部隊嚴重受損，張獻忠自己都受傷。

1638年，張獻忠喺湖北谷城受招安授予副將。駐地王家河，易名太平鎮，以示休兵。1639年，重舉起反明大旗。轉戰四川境。1641年破襄陽，殺襄王朱翊銘。1643年佔據武昌，稱**大西王**。1644年8月9日攻破成都，巡撫龍文光、蜀王朱至澍同佢啲妃嬪全部自殺死咗。張獻忠號稱60萬大軍，好快控制咗四川大部分州、縣。8月16日登基成為大西國皇帝，改元大順。以成都為西京。

順治三年（1646年）清兵南下，由於俾叛徒劉進忠出賣，張獻忠喺鳳凰山（西充縣同鹽亭縣交界，西充縣城東南15公里嘅多扶場西）多寶寺前太陽河畔俾清軍將領豪格射殺。張獻忠死後，佢四個義子李定國、孫可望、劉文秀、艾能奇率領餘眾聯明抗清，轉戰貴州、雲南。

屠殺
--

### 鳳陽大屠殺

彭孫貽嘅《平寇志》記載崇禎八年（1635年）張獻忠焚毀南直隸鳳陽府，「士民被殺者數萬，刨孕婦，注嬰兒於槊，焚公私廬舍2650餘間」。呢年張獻忠攻佔安徽和州，「是時殺戮慘毒，有縛人去淫其妻殺之者；有趨人父淫其女而殺之者；有裸孕婦共卜腹中嬰兒男女刨驗以為戲者；有以大鍋沸油擲嬰孩於內觀其跳躍啼號以為樂者……所虜子女萬千，臨行不能多帶，盡殺兒趨，暴殘恆古未有。」

### 四川屠殺

據史料記載，順治三年（1646年）張獻忠退出成都時，絕望之下，喺四川進行空前嘅燒殺破壞；有40萬人嘅成都得番二十戶居民；天府之國四川遭到毀滅性破壞，人口由至少三百萬一度銳減到得八萬人，導致後來清朝時期長達一個幾世紀嘅「湖廣填四川」。同年十月二十，張獻忠喺鹽亭縣鳳凰山中箭死咗。

清代彭遵泗所寫嘅四卷《蜀碧》詳細記述張獻忠喺四川嘅殘忍至極大屠殺。當時嘅西洋傳教士亦有類似記載。但亦有學者懷疑，四川幾百萬人係唔係真係俾張獻忠殺晒？四川人口由萬曆六年（1578年）嘅三百一十萬二千七十三（《明會要》卷五十）到清康熙二十四年（1685年）估算嘅一萬八千零九十丁（嘉慶《四川道志》卷十七），足足少咗三百幾萬人。但嗰時張獻忠已經死咗成四十年，而順治十六年（1659年）清軍至攻陷渝城（重慶）。因此，呢啲學者懷疑所謂嘅「七殺碑」亦可能只係「天生萬物與人，人無一物與天，鬼神明明，自思自量」嘅誤植。
**禾倫·巴菲特**（**Warren Edward Buffett**，1930年8月30號—）係美國投資家、企業家同慈善家，俾人尊稱做**股神**。佢靠投資致富，佢係巴郡哈薩威最大股東。據《福布斯》統計，巴菲特2018年身家約莫883億美元。

事跡
--

1930年佢喺內布拉斯加州奧馬哈一間老舊醫院出世。阿爸係侯活（Howard Buffett）、阿媽係萊拉（Leila Stahl Buffett）。

5歲時，佢喺爺爺經營嘅雜貨店前擺攤兜售香口膠。

8歲時，俾阿爸帶佢到紐約證券交易所，由高盛董事接待。

11歲時，佢到阿爸嘅證券公司打工，同一年佢頭一次買入股票，Cities Services嘅優先股係佢嘅首次投資。

1944年，14歲時，佢喺阿爸嘅介紹下到報社做送報生工作，用1200美元人工，買咗40英畝土地，做起轉租佃農生意。

1947年，17歲進入賓夕凡尼亞大學華頓商學院就讀，後轉學至內布拉斯加大學林肯分校（University of Nebraska - Lincoln）。

19歲，取得內布拉斯加大學林肯分校商業管理學士學位。

1952年，同第一任老婆蘇珊·湯普森結婚。蘇珊·湯普森喺2004年逝世。

34歲時，阿爸因癌症過世。

1996年，66歲生日嗰日，阿媽過世。

2006年6月，巴菲特應承將資產捐畀慈善機構，其中85%交畀蓋茲夫婦基金。巴菲特呢筆慈善捐贈，創咗美國有史以來嘅紀錄。

2008年，巴菲特攞返失落14年嘅福布斯百大富豪第一名。

出面網頁
----

|  |  |
| --- | --- |
|  | 維基同享有多媒體嘅嘢：**Warren Buffett** |

|  |  |
| --- | --- |
|  | 響維基新聞度有一單新聞係同呢篇文有關：
 **en:Category:Warren Buffett** |


|  |  |
| --- | --- |
|  | 維基語錄收錄咗同呢篇文相關嘅摘錄：
**en:Warren Buffett** |

* "Warren Buffett". 《福布斯》 (英文).
* 巴菲特喺互聯網電影資料庫嘅資料（英文）
* 巴菲特嘅Twitter



|  |  |
| --- | --- |
|  | 呢篇同美國人相關係楔位文。歡迎幫維基百科擴寫佢。睇 • 論 • 改 • 歷 |
**白狼**（粵拼：baak6 long4；簡化字：**白狼**）係2011年由東陽欣尚新影視文化傳播搞嘅電視劇。入面講嘅係解放戰爭之前，川東嘅有錢婆白曉月從普通嘅平民被逼成土匪而變成頭目目標嘅傳奇經歷。部片一共30集。

劇情
--

白曉月係雲金城首富白府嘅千金大小姐。身為縣參議嘅白曉月老竇——白仲甫fu2參選緊國民黨大代表時，撞到袍哥老大嘅對手。眼睇白仲甫就嚟贏，點知袍哥師爺同保安團團長——盧肥腸嚟出蠱惑。雲金山寨大當家——黑狼約同筆架山當家——金狗做咗中人，約埋銀虎同花豹去咗雲金城吉慶茶館一齊傾偈，話諗注攞返俾鑽地虎搶咗嘅蜀王玉璽，點知金狗一口應承咗。袍哥師爺為咗贏低呢場選舉而採取陰濕行為，嗌人將白曉月喺暗地度綁架咗。

出鏡人馬
----

| 出鏡人 | 扮 |
| --- | --- |
| 宋佳 | 白曉月 |
| 邵兵 | 譚志祥 |
| 常戎 | 黑狼 |
| 呂平瀅 | 大豆尖 |
| 金晶 | 細豆尖 |
| 馮恩鶴 | 孟嘗中 |
| 博弘 | 孟天然 |
| 李竹 | 段興 |
| 寧曉志 | 白仲甫 |
| 王崗 | 魏老火 |
| 代慧康 | 杷耳朵 |
| 丁正勇 | 雲裡浪 |
| 于洋 | 喜木匠 |
| 吳藝卓 | 喜來神 |
| 魏森 | 喜娘子 |
| 肖華榮 | 國老 |
| 任國震 | 牛娃子 |
| 傅磊 | 花豹 |
| 張和利 | 金狗 |
| 陳旭明 | 老金 |
| 楊雅絮 | 春梅 |

連出去
---

* 白狼 爱奇艺
* 白狼 四川新闻网

| 廣州電視台綜合頻道 閤家歡劇場 |
| --- |
| 上個節目 | 白狼（2016年2月3號－2016年2月19號） | 下個節目 |
| 鐵梨花（2016年1月13號－2016年2月3號） | 金爸銀爸 不換我爸（2016年2月19號－2016年3月6號） |
**軟件畫則**（**Software architecture**），又叫**程式畫則**，係寫電腦軟件之前嘅圖則，講解軟件各部份，有乜特性同細節，同埋佢哋之間嘅關係，以及點樣運作。就好似起樓之前要畫則一樣。專做軟件畫則嘅人，叫軟件畫則師。同現實起樓唔同，軟件係抽象概念，並無實體，畫則只係抽象圖則。因想像唔同，圖則會大爲不同。

畫則喺未寫軟件之前，畀人睇到大體個樣，以供一覧，畀各方商討之用。亦係專案中嘅文件。文件可供日後再用，再寫同類軟件，可以借用。

一覧
--

軟件畫則，由電算而來。電算早年就解難，考慮複雜程度。難題可以由演算法、資料結構，再加以概念按門歸納，分而治之而破解。未有軟件畫則之前，二十世紀，八十年代中，軟件工程界嘅先驅，就開始運用類似原則，編寫軟件。雖則只方格同綫嘅砌圖。踏入九十年代，業界就注重軟件編寫原則，諗緊規範同歸納，以概念形式，令到軟件出來無咁複雜。軟件雖則由電算而來，電算係數學分門，結合電子學，有科學元素，之但係，因爲軟件解難，因各人而不同，寫起來就因應人唔同需要，而唔同人有唔同解法，呢方面就有藝術元素。寫軟件並無話最佳方法，要視情況同人而定。軟件畫則，係用嘅人，砌嘅人，科技等等元素，夾理一齊。

圖則
--

式式圖則
現時流行以擬物方式，來看待概念按門歸納。物同物之間，就構成運作模形。物同物之門嘅關係，物同物之間如何交換資料。按此之上，現時興統一模型語文（Unified Model Language），用來畫則。不過唯一畫則方法，只係最流行嘅方法。

現時圖則，就好似起樓咁，按性質有幾套唔同圖則。大致可分門如此。一者，功用圖則，二者，擬物圖則，三者，結構圖則，四者，運行圖則，五者，安裝圖則，六者，用者圖則，七者，資料圖則。

常規
--

按經驗，軟件畫則會歸納一啲常規，但按用處唔同，而施行唔同，慳啲畫則時間。

標準
--

現時有萬國標準，ISO/IEC 42010。

| * 睇
* 傾
* 改
軟件工程 |
| --- |
| 基本概念 | 
* 軟件（牟利 · 自由、開源同自由開源軟件）
* 電腦程式編寫（模塊化編程 · 程式編寫大綱）
* 終端用家
* 工程師

* 需求分析
* 軟件需求（功能同非功能需求）
* 分解
* 特徵蔓延
* 複製保護
* 系統分析
* SOLID 原則
* 防未來

 |  |
| 軟件質素 | 

|  |  |
| --- | --- |
| 軟件內部 | 
* 大細
* 可讀度（代碼難讀化）
* 可測試度
* 可維護度
* 可移植度
* 可返用度
* 可延伸度
* 容錯能力

 |
| 軟件外部 | 
* 效率
* 準確同精確
* 可靠度
* 頑健度
* 易用度

 |

 |
| 軟件開發 | 
* 項目管理
* 可行度研究（COCOMO）
* 設計（畫則 · 沙盤 · 設計模式 · 由上至下同由下至上）

* 寫程式架生（IDE）
* 建造（組建自動化）
* 最佳化
* 版本控制
* 原型同組建
* 測試（Debug · 除錯器）
* 驗證

* 軟件版本週期
* 易用度檢測同測試
* 維護（考古）
* 移植
* 國際化同本地化
* 製作地獄

 |
| 開發模型 | 
* 瀑布模型
* 螺旋模型
* 增進建造
* 疊代增進
* RAD
* 敏捷（Scrum · 看板 · 極限編程）
* V-模型

 |
| 相關領域 | 
* 形式化方法
* 電腦架構
* 電腦保安
* 人機互動
* 電子遊戲製作
* Apps
* 系統工程
* 資訊系統
* 項目管理

 |
| 軟件工程類 |
狀元坊嘅東牌坊
**狀元坊**（粵拼：zong3 jyun4 fong1）；之前嗌過**泰通里**（taai3 tong1 lei5\*2）嘅名，佢係中國廣東省廣州市入面嘅其中一條好出名嘅內街巷。佢從古代行到而家已經足足有700幾年歷史。呢條內街巷甚至喺國外都有佢咁響噹噹嘅名。而呢條內街巷喺越秀區入面，人民南路同天成路之間嘅位，大新路嘅南邊冇幾遠嗰度。呢條內街巷俾人話成係廣州入面，最出名嘅時尚集中地、後生仔女嘅shopping天堂。佢每日都有超過10000嘅人流經過呢條街。

敘述
--

呢條接有260米長，有5——7米闊，其中最窄嗰邊有2米到。

名
-

關於呢條內街巷嘅名，到而家就有兩種講法，有人話係之前有間「朱義盛」嘅金銀首飾檔，有人話係宋朝尾嗰陣出咗個狀元。

### 所謂宋朝尾嗰陣出嘅狀元

睇埋：張鎮孫
張鎮孫喺細個嗰陣好努力學習，到咗12歲就變咗個神童。喺佢15歲嗰陣（1240年）就參加咗鄉試，重攞咗好叻嘅成績返嚟，入咗中舉之後就去咗京師（而家係北京）嗰邊考試。就喺殿試策入面就提出咗「國家以民為脈」嘅嘢，甚至重建議皇帝要有「愛民之仁」，重提出要嚴格對待啲貪官腐敗制度嚟保障民生。喺嗰時，佢都算幾威水下，因為佢攞咗狀元返嚟。而南宋嘅杜宗皇帝重睇啱咗佢寫嘅《殿試策》，話都寫得幾好，之後佢寫咗首詩嚟讚嗰位新科狀元。

嗰時有位嗌賈似道嘅奸臣就爲咗培植勢力，就想扯埋張鎮孫落水，話一定要識得幫佢報恩。點知張鎮孫連句「多謝」都唔講聲就俾奸臣排斥咗佢，結果張鎮孫就自己喺屋企搞嘢喇。

#### 宋朝尾

到咗公元1276年，由於元軍殺到埋嚟，點知南宋政權就輸咗畀元軍，嗰時張鎮孫就激到騰騰震喇，佢就號召咗一大堆人嚟一齊抵制元朝。而嗰時嘅宋端宗就落咗道詔嚟獎佢做軍政嘅任務，最後張鎮孫就整頓軍隊嚟搞掂啲元軍，最後收復廣州。而嗰時文天祥連梅州都收復埋。

點知過咗半年，元軍就捲土重來，重嗌咗好多個兵仔秒殺南宋。雖然張鎮孫又出咗幾千部船喺珠江嗰度猛咁打，但最後元軍重係復仇成功。喺呢場激戰入面，由於冇嗮糧食、加上冇嗮外援。結果張鎮孫寧願自己死咗佢都唔想將成個廣州俾元軍打沉，最後佢俾元軍押到京師嗰邊。就喺押去京師半佬，張鎮孫就自己嬲到喺大庾嶺度自殺。

#### 所謂「泰通里」

雖然話歷史入面同張鎮孫嘅「以城降」有關嘅嘢重一直喺度拗緊，不過廣州人就將張鎮孫嘅故居整咗個狀元牌坊，重將之前佢哋住嘅泰通里改咗嗌「狀元坊」重一直用到而家。

### 所謂「朱義盛」嘅金銀首飾檔

喺明朝嗰陣，呢條街入面有間嗌「朱義盛」嘅金銀首飾檔，喺佢開舖嗰陣就成日掛塊牌上去嘅，不過呢嚿招牌真係認真麻煩，因為成日差啲就掛唔到咁滯。點知倫文敘就嚟咗呢度就乜衰嘢都冇嗮，之後呢間「朱義盛」嘅金銀首飾檔生意就鬼咁旺。後嚟啲人就作咗個《狀元坊同朱義盛》嘅古仔。

特色
--

之前呢條街係一直賣刺繡做戲衫褲嘅生意，而家就係賣好多裝飾品同玩具仔，重有大大細細嘅潮流服飾都喺呢度賣；入面甚至重有好多間食嘢嘅舖頭響度。到而家為止，呢條街都好旺。

相關書籍
----

* 俗话广州 第178页 ISBN 7-80655-150-6/K·18

攷
-

* "朱义盛"开店 伦文叙挂匾 广州文史
* 泰通里:状元坊 广州路名的故事
* 状元坊 广州英烈网
* 寻访那些奇趣的广州街道名 粤乐旅游网
* 广州一条很有特色的内街-------状元坊 普宁在线

座標: 23°6′59.42″N 113°14′53.8″E﻿ / ﻿23.1165056°N 113.248278°E﻿ / 23.1165056; 113.248278
清冠一號（NRICM101）係一項專利發明，係由台灣衛生福利部國家中醫藥研究所，一個醫藥專業研究團隊合作研究，經過臨床實驗之後嘅成果。呢帖藥係用嚟調理新冠肺炎確診後，修復改善健康嘅中草藥，呢帖藥唔係用嚟預防新冠肺炎嘅。研究團隊嘅蘇奕彰醫生話，研究團隊有參考過幾百年前明朝嗰陣時嘅「荊防敗毒散」個藥方。但係有醫生對呢帖藥有唔同睇法（清冠一號，維基中文頁面，參考文獻，註74,75,76,77）。

藥品生產響2020年，最先授權畀順天堂藥廠Sun Ten Pharmaceutical Co. Ltd.，順天堂用Respire Aid商標製造成藥。Respire Aid係藥粉，可以直接*躉入嘴度*，再飲凍滾水，亦可以用凍滾水沖開之後再飲落肚。唔駛自己煲藥，慳番好多時間。服用呢隻藥，要戒口，唔好食辣嘢，唔好食油膩嘢。其他藥商都陸陸續續得到台灣衛生福利部授權，用自己嘅商標製造成藥。響台灣呢隻藥係要經過醫生診斷先至准用，唔係隨便買得到嘅。台灣市面有形形色色配方類似清冠一號藥材嘅防疫茶，但係藥材劑量比例結構，完全唔同清冠一號（NRICM101），清冠一號（NRICM101）藥材劑量比例結構話係商業秘密。       

星加坡、澳洲、泰國、歐盟、菲律賓、柬埔寨、英國、美國、加拿大、南非，有入口並販售NRICM101清冠一號，算一般成藥賣畀民眾服用。

醫藥專業研究團隊目前研發緊清冠二號。

出面網頁
----

* 
*
**葉漢**（1904年—1997年5月7號），中國廣東省新會人，港澳地區出名企業家，一生同賭博結下不解之緣，有「鬼王葉」、「賭聖」之稱。1961年同何鴻燊、霍英東、葉德利等人成功投得澳門賭業專營權，其後成立澳門賽馬車會、經營東方公主號賭船等，堪稱為澳門嘅一代賭王。

生平
--

### 幼年到少年

葉漢出生喺廣東省江門市嘅一個陶瓷商家庭，屬一個小康之家。葉漢細個時候正值辛亥革命成功、以及其後軍閥割據嘅局面。基於時局動盪，外來軍閥對廣東省所暗藏嘅財富起咗興趣，咁喺四周圍都開放賭禁，大街小巷都開滿賭攤。葉漢喺呢個環境下長大，自細已接觸賭博。由於佢眼光獨到，賭幾次就有斬獲，慢慢咁對賭就產生咗濃厚嘅興趣。18歲時，葉漢嘅老竇將佢送到廣州讀中學，21歲輟學，並跟隨佢老竇嘅朋友葉作鵬到澳門撈。

### 踏足澳門

### 傅老榕時期

### 另起爐灶

### 合作投賭

### 賽馬車場

### 退出澳娛

### 晚年

佢有新嘅領悟，覺得人生如戲，開始倡導大家遠離賭博，寫咗以下打油詩教誨年輕人咪步佢後塵：「大夢誰先覺，平生我自知；博彩緣偶遇，傳世不適宜。」又自嘆道：「人生海海，起起伏伏。」1997年5月7號，葉漢瓜老襯，喺佢臨死之前重同屋企人講一句唔輸嘅秘訣：「要想永遠不輸，最好的辦法那就是不賭。」

榮譽
--

* 葡萄牙大十字勛章勛爵
* 英國OBE勳章
* 羅馬教廷聖額我略一世劍袍爵士
* 法國騎士級勛章
* 日本瑞寶勛章
* 馬來西亞拿督斯里榮譽
* 澳門東亞大學（現澳門大學）社會科學系榮譽博士
* 香港大學社會科學系榮譽博士
* 天津市榮譽市民
* 廣州市榮譽市民

軼事
--

葉漢雖然好鍾意賭，但本身亦唔主張過份沉迷。所以他曾作過一首打油詩以警世，「博彩無必勝，輕注好怡情；閒錢來玩耍，保持娛樂性。」；而家仍鑲喺葡京娛樂場嘅門口側。

葉漢最引人入勝嘅事跡相信係「大破聽骰黨」，當時葉漢擔任泰興公司骰寶部主任，有一班神秘賭客到咗泰興轄下賭場嘅骰寶枱落注，幾乎逢賭必勝。後嚟葉漢發現對方可能識得聽骰絕技，故自行研究出聽骰嘅原理，並喺骰盅底墊上膠片以作剋制，終令聽骰黨鍛羽而歸。蕭若元話呢段古只有出自葉漢自述嘅單一來源。

後人對葉漢嘅一生基本以下面幾句話形容:「少年嗜賭、青年管賭、壯年開賭、暮年豪賭。」

有啲餐廳會將「鴨肉炒飯」叫做**葉漢炒飯**，典故待查。

睇埋
--

* 澳門賭業
* 澳門旅遊娛樂有限公司
* 何鴻燊
* 葉德利
* 四宜八忌
* 葉勁麟

文獻
--

* 《葉漢正傳》，蕭亮、辛磊著，湖北人民出版社，2005。 ISBN 7-216-04368-5
* 《何鴻燊傳》，冷夏著，1995。
* 他是真正賭神！臨終前留下「不輸秘訣」　看完終身受用 | 國際 | 三立新聞網 SETN.COM

參攷
--

1. ↑  《何鴻燊篇之十三 葉漢大破聽骰黨〈商界十大梟雄〉 2016-12-31》 (英文), 喺2022-09-13搵到
2. ↑  TuckerFoxInc. "Lee Hong BBQ (Otahuhu) | Otahuhu | ORDER ONLINE | Takeaway | TuckerFox NZ". *Lee Hong BBQ (Otahuhu)* (英文). 喺2022-09-13搵到.

呤時
--

* 澳門百科全書：葉漢
* 南方網：誰是亞洲首席賭王？
* 人民網：澳門賭場探秘
* 葉漢正傳網上版
* 葉漢的一生簡介
**葉蘊妍**，MH（英文：**IP Wan-in Jaique**，1980年1月15號—），花名**阿菲**或**大師姐**，係香港全職英式桌球員。

簡歷
--

早年就讀潔心小學同潔心林炳炎中學。2000年嘅暑假，葉蘊妍跟住男同學去桌球室打波而開始接觸桌球。商科畢業之後，佢為咗爭取更多練習嘅機會，就去球會做駐場主任，時時要幫球會「戥腳」（做客人嘅臨時對手），輸球就要畀「波鐘錢」，所以時時都要貼錢打工，直至到2009年，佢成為咗香港精英運動員之後，就享有固定津貼，同實報實銷練習嘅場租。

2004年，佢喺朋友介紹下搵到港隊名將區志偉指點球技，由基本功夫學起，只係學咗兩個月就喺第一屆香港女子桌球公開賽奪得冠軍。2007年，佢正式轉做全職桌球手。

代表中國香港參加2010年亞洲運動會，伙拍吳安儀同蘇文欣奪得女子英式桌球6個紅球團體金牌。

榮譽
--

* **香港特區政府嘉獎**

榮譽勳章 (香港)（2011年）
* **香港傑出運動員選舉**

「香港最具潛質運動員」（2007年）
「香港最佳運動組合」－ 香港女子桌球隊（2010年）

參考
--

1. ↑  〈2010年廣洲亞運會官方網站 台球 - 葉蘊妍 - 簡歷〉. 原著喺2019年2月9號歸檔. 喺2018年10月18號搵到.
2. 1 2  星之約會：桌球天后鬥紅健體嬌娃 互聯網檔案館嘅歸檔，歸檔日期2009年8月31號，. 《蘋果日報》2009-7-28
3. ↑  〈二〇一一年授勳名單〉 (新聞稿) (繁體中文). 香港政府新聞公報. 2011年7月1號.

出面網頁
----

* 葉蘊妍

* 葉蘊妍喺Freebase嘅資料 改維基數據
* 

|  |  |
| --- | --- |
|  | 呢篇同香港運動員相關係楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**軟骨草** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 真雙子葉植物 Magnoliids |
|
|
|
|
|
| 目 | 胡椒目 Piperales |
|
|
|
|
|
|
|
|
| 科 | 胡椒科 Piperaceae |
|
|
|
|
|
| 屬 | 草胡椒屬 *Peperomia* |
|
|
|
|
|
|
|
| 種 | **草胡椒 *P. pellucida*** |
|

 |
|
| 二元學名 |
| ***Peperomia pellucida***(L.) Kunth |
|
|
|
|
|
|
|
|
|
|
|
|
|
|
|

**軟骨草**（粵拼：jyun5 gwat1 cou2；學名：*Peperomia pellucida*），植物學又叫**草胡椒**（cou2 wu4 ziu1），係胡椒科草胡椒屬嘅一年生肉質草本植物。原產美洲熱帶地區，而家喺全球嘅各熱帶地區嘅森林濕地、石頭罅、住宅宿舍腳嘅園圃雜草堆可以搵到。

樣
-

植株高20～40cm，梗比較直或基部有時平，粗1～2mm，有分枝但冇毛，下部節上成日生不定根。葉係互生品種，柄長1～2cm，樣似闊嘅蛋形或近似蛋噉嘅三角形，長同闊幾乎一樣長，大概1～3.5cm，先端短尖或撅，基部心形，兩面都冇毛，有5～7條葉脈。花係淡綠色嘅穗狀花序，一般生喺梗頂兼同葉對生，長2～6cm，直徑唔夠1mm，比較疏生；苞片近圓形，直徑大概5dmm，中間有細嘅短柄，好似啲盾牌噉，但冇花被，有兩條花芯，花藥好似圓形，但子房係橢圓形；每年春節或夏末秋初時期開花。果係漿果品種，好似個波噉，個樣重細過街邊買返嚟啲玩具手槍啲波子，先端比較尖。

藥用
--

佢嘅植株可以做藥，有散瘀止痛同清熱燥濕嘅功效。

破壞生態平衡
------

佢繁殖能力好犀利，成日跟住土苗木傳播，一旦啱嗮外界條件就好易傳到周圍都係，重成日破壞生態平衡，降低生物多樣性。

連出去
---

|  |  |
| --- | --- |
|  | 維基物種有資料講：***軟骨草*** |

* 草胡椒 中醫世家
* 草胡椒 泉州教科研网
* 草胡椒 中医养生网
* 草胡椒 Peperomia pellucida 中山大學
**井欄樹**（粵拼：zeng2 laan4 syu6，英文：**Tseng Lan Shue**）係香港新界西貢區嘅一個地方，位置喺將軍澳西北、飛鵝山東南同埋大上托隔離嘅清水灣道沿線一帶，九龍觀塘區四順及安達臣道以東，壁屋同埋白石窩以西。喺1866年，「井欄樹」呢個名已經喺英國人出版嘅地圖裡面出現。井欄樹喺1960年代被旅行人士稱之為「小夏威夷」。

井欄樹村
----

井欄樹村係坑口鄉轄下一條村，係井欄樹嘅主要聚居地，村民多為客家人，全盛時達二千幾人，以「邱」或「丘」姓為主。村民話呢條村始建於清朝雍正年間，而村內現存嘅邱氏祠堂就顯示喺清代道光九年（1829年）建立。井欄樹村嘅村名係因為「地形似井而樹木茂盛」而得來。

2011年12月中（農曆十一月），條村嘅邱氏井溪雲龍堂舉辦三十年一次嘅井欄樹安龍清醮以祈求村運亨隆。每三十年舉行安龍清醮，隨咗周期比較長，唔易重覆參與外，同昔日客家喃嘸師傅主持嘅儀式，包括男扮女裝作法事、上刀梯同埋唱歌等（可參考《西貢歷史與風物》中第120頁嘅介紹），喺香港傳統圍村比較少見，所以特別吸引大家注意。呢屆安龍清醮由於已難搵到本地客家喃嘸，故此轉由傳統圍頭師傅負責宗教科儀，所以儀式同其他太平清醮差唔多，不過呢個安龍儀式，仍然有佢嘅特色，一連五日嘅醮會活動，由攞水至酬神，依然係好熱鬧。
**安全質數**係指滿足 2*p* + 1 形式嘅一種數，係以上呢一條式入面 *p* 都係質數。（相反，質數*p* 叫做謝爾曼質數。）

頭幾大個安全質數係：

5、7、11、23、47、59、83、107、167、179、227、263、347、359、383、467、479、503、563、587、719、839、863、887、983、1019、1187、1283、1307、1319、1367、1439、1487、1523、1619、1823、1907、2027、2039、2063、2099、2207、2447、2459、2579

之所以叫佢哋做「安全」質數，係因為佢哋係加密算法當中嘅運用好容易令人理解：任何一個細過 1050 嘅質數都唔係真正安全嘅，因為對於任何一部有適合相關計法嘅計數機都夠能係短時間內判斷出佢嘅質數性，但係呢啲稍為細啲嘅安全質數喺加密算法原理嘅教學入面仍然相當有用。 

不過，而家對於安全質數重未有好似對費馬質數同梅森質數一樣咁特別嘅素性檢測方法。

除咗 5 之外就冇既係費馬質數又係安全素數嘅數。一個給定嘅費馬質數 *F*，一個小小嘅運算就可以証明（*F*－1）/ 2 係 2 嘅幂。

除咗 7 之外就冇既係梅森質數又係安全質數嘅數。呢個証明有啲麻煩，不過仍然係基础代數嘅範疇內：*p* 一定要係質數，2*p* - 1 先至有可能係質數，咁樣 ((2*p* - 1) - 1) /2 = 2*p* - 1 - 1 係個梅森數，所以只有當 *p*＝3 嗰陣時 *p*－1 先至係質數，呢個時候 23-1=7。

第一類坎寧安鏈入面所有嘅數除咗最後一個之外其他全部都係謝爾曼質數，除咗第一個之外其他全部都係安全質數，如果安全質數係以7 嚟做結尾，咁樣佢就具有 10*n*+7 嘅形式。

睇埋
--

* 謝爾曼質數
廿一世紀初嘅一個美軍倉庫；個倉儲起咗好多彈藥喺度。
**安全困境**（粵拼：on1 cyun4 kwan3 ging2；英文：**security dilemma**）係國際關係上嘅一個概念，指一個國家為咗自我保護而加強軍事力量，令到第啲國家跟住噉樣做，搞到局勢變得緊張。就好似監躉困境講嘅噉。

理論解釋
----

睇埋：軍備競賽同埋監躉困境
喺國際關係上，軍備競賽（arms race）係指兩個或者以上嘅國家鬥提升自身嘅軍隊嘅戰鬥力－包括咗鬥培訓士兵、鬥生產武器同埋鬥開發新武器呀噉。想像家陣有若干個國家，對於每個國家嚟講：

* 佢有「提升軍隊戰鬥力」同「唔提升軍隊戰鬥力」兩個可能嘅選項；
* 「軍隊戰鬥力高過第啲國家」對佢嚟講有利；
* 佢有能力用自己嘅情報機構嚴格控制有關自己軍事力量實情嘅情報，即係話佢嘅軍事力量實情係一樣**私密資訊**（private information）－係第啲國家唔知嘅；
* 噉亦都表示，佢唔能夠清楚知道第啲國家嘅軍事力量實情；

喺最基本上，想像美國同蘇聯兩個國家，「合作」表示「唔提升軍隊戰鬥力」，「背叛」表示「提升軍隊戰鬥力」。原則上，「大家齊齊冇戰鬥力」就唔會打仗（{\displaystyle R,R}），但現實係，「人哋提升戰鬥力，自己唔提升」係一個極壞嘅情況（即係話 {\displaystyle P>S}，而且 {\displaystyle T>R}），所以對於兩個國家嚟講，揀「背叛」係佔優策略（無論對手揀乜，對自己嚟講都係最有利嘅策略），而且大家齊齊揀「背叛」係成場博弈唯一一個拿殊均衡點－大致上就好似監躉困境（prisoner's dilemma）嘅情況噉樣：

|  | 蘇聯揀**合作** | 蘇聯揀**背叛** |
| 美國揀**合作** | R, R | S, T |
| 美國揀**背叛** | T, S | P, P |

於是國家就陷入安全困境。

睇埋
--

* 國防

攷
-

1. ↑  Smith, Theresa Clair (1980). "Arms Race Instability and War". *Journal of Conflict Resolution*. 24 (2): 253–284.
2. ↑  Kydd, A. (1997). Game theory and the spiral model. *World Politics*, 371-400.
3. 1 2  Baliga, S. & Sjöström, T. (2004). Arms races and negotiations. *The Review of Economic Studies*, 71(2), 351-369.
4. ↑  Schelling, T. C. (1958). The strategy of conflict. Prospectus for a reorientation of game theory. *Journal of Conflict Resolution*, 2(3), 203-264.
5. ↑  Jervis, R. (2017). *Perception and misperception in international politics: New edition*. Princeton University Press.
**元類別**，電腦程式用字，物件導向之中，以物件來描述類別嘅行為。唔係隻隻物件導向程式語言都有，就算有都好，各自對元類別有唔同睇法。由於電腦程式日新月異，時常用返同一個名，元類別內容亦可能唔係嗰樣嘢，可謂名同實異。有啲程式語言，甚至可控制類別嘅行為，例如控制類別如何生出物件。有啲甚至可以運行途中，改變類別行為。有啲就好單純，只查返物件或類別名稱之類。

由於實踐方法千差百異，唔係隻隻程式語言都咁叫元類別。好多會用元物件來叫。而實踐形式，就叫元物件協定。

文
-

繙自英文metaclass，習慣上元類別或者**元類**，但meta並無元嘅意思。佢本意為類別之上嘅嘢。

史
-

類別初見於Simula，之後Smalltalk再現，依個版本稱為Smalltalk-76。類別好似個模咁，生出物件，或者叫實例。由於類別好似特別，就諗出類別都可以好似物件咁控制，就構思出元類別。

Smalltalk-80為早期有元類別。之後有Lisp加入物件嘅諗法，LOOPS就有元類別，或叫元物件。LOOPS後繼者有Flavors、CommonLoops，到後來者CLOS。SmallTalk-80嘅概念，又有唔少程式語言承繼咗，當中含元類別。Objective-C師承SmallTalk-80，固然就有。Perl、Python、Ruby等都承繼前人。有啲後來亦加入元類別，好似 C++咁，C++23就將會加。

爭執
--

如何為之元類別，並無一貫定義。至可行就參照始祖Smalltalk，睇佢結構同功能，有幾多相似。同名實異為後來者帶來爭執。就好似Java有元類別之名Metaclass。然而佢同Smalltak比，就差天共地，結構同功能都大為相異。故此並唔當Java有元類別。

睇埋
--

* 自身類別
SPEEDO牌嘅低腰三角游水褲飄牌嘅低腰三角游水褲
 **三角游水褲**（粵拼：saam1 gok3 jau4 seoi2 fu3）
係條凈扱住肚腩下面同大肶之間嘅位嘅褲。喺男女嘅生理之間，呢種褲係有唔同嘅設計。佢好似條三角形嘅底褲噉，而腰邊嘅長就分開咗1.5英寸同3英寸嘅版本。呢種褲喺游水嗰陣比較貼身同舒適，重會突出着泳褲嘅人嘅體型出嚟。

發展史
---

呢種泳褲喺1978年出現。嗰時蘇格蘭泳手——大衛威奇（英文：David Wilkie (swimmer)）為咗展示佢個身從第個人睇，冇乜胸毛噉，加上喺1976年奧運攞咗男子200m蝶泳冠軍嘅葳蕤成就，喺1978年嗌咗設計師設計出種同嗰時四角游水褲相比，更加少布料嘅游水褲出嚟。後嚟呢種游水褲喺1980年奧運開幕之後先至得到推廣。隨後好多屆游水大賽同跳水比賽都用到呢種裝備。

後嚟呢種游水褲發展到有低腰三角品種。

使用同普及
-----

喺邊種水上活動入面，成日都着到三角泳褲嘅，例如游水、衝浪、跳水等。呢種游水褲喺成個地球都幾流行下。喺歐美地區入面，成日都見到有游水泳客着住條三角泳褲入去水上樂園嗰度。呢種泳褲係啱水上活動同日光浴，而且乾得好快，重可以着喺條長褲或短褲入面。

三角游水褲嘅品種
--------

由於生產廠商出咗好多隻唔同嘅顏色同圖案、材質同用途嘅三角游水褲，所以出咗用嚟游水同埋玩水之外，以下呢啲就係喺運動競賽入面，成日出現嘅三角游水褲：

着三角游水褲嘅游水運動員
着三角游水褲嘅水球運動員
### 競賽型

而家成日見到嘅競賽型三角游水褲都係腰邊有1.5英寸——3英寸長嘅版本。佢嘅主要功能係降低運動員喺水入面嘅阻力嚟提高自己嘅游水速度。而呢種游水褲係黐埋個身，盡量降低磨擦同降低凈低嘅水份。以前啲游水褲係用尼龍嚟整嘅，雖然話尼龍係有好少阻力響度，但如估長時間放喺氯氣入面就好快爛。所以好多游水褲都係揀咗氨綸嚟整嘅。而用咗里卡同複合高科技嘅游水衫材料嚟整嘅三角泳褲都係好多人成日揀佢嘅。

### 水球專用

水球運動員成日都係着上面嘅競賽型嗰種，但係同競賽型唔同嘅係，呢種游水褲係又密又厚又嚴又滑嘅材料嚟整嘅游水褲。佢可以盡量減少咗運動員喺水底度嚟捉同扯住條游水褲嚟搞犯規動作。

男版比堅尼
三項鐵人比賽入面嘅游水褲
### 三項鐵人專用

三項鐵人版嘅游水褲係專門設計喺三項鐵人嘅比賽入面，呢種游水褲可以同事搞到三種唔同嘅運動。

### 男版比堅尼

男版比堅尼嘅三角游水褲係個腰嘅長度方面，重窄過上面冚唪唥嘅三角游水褲，佢重更加可以突出個身，佢重係健美比賽嘅標準服裝。不過呢種游水褲凈係喺男仔嘅健美比賽度先至可以見到佢。

顏色
--

一般嘅三角游水褲都係用咗深蓝、深紫同黑色等呢啲暗嘅色調嚟整。重有光嘅黃色、綠色、紅色等呢啲顏色比較靚嘅游水褲。雖然市場度有白色嘅游水褲，但佢嘅質量好差，一落咗水之後，條褲嘅透明度降低到凈係得返50%到。

相
-

* 
* 
*

睇埋
--

|  |  |
| --- | --- |
|  | 維基同享有多媒體嘅嘢：**Swim briefs** |

* 泳裝
* 四角游水褲
* 比堅尼
* T字游水褲
* 校園游水裝

攷
-

1. ↑  "Swimsuits through the ages". *theguardians*. 2009-07-29.

連出去
---

* （英文）Official Speedo brand website.
* （英文）Swimwear for men
* （英文）*OzWords* October 2003 A humorous take on swim briefs in Australia
* （英文）2010 Article about swim briefs making a come-back

| * 睇
* 傾
* 改
游水裝備 |
| --- |
| 女仔嘅游水裝 | 一件頭 · 比堅尼 · 坦堅尼 · 單堅尼 · 布堅尼 |
| 男仔嘅游水裝 | 三角游水褲 · 四角游水褲 · 沙灘褲 · T字游水褲 · 長髀游水褲 |
| 男女都啱用嘅游水裝 | 鯊魚皮游水衫 · 全身游水裝 |
| 其它用具 | 游水氼鏡 · 游水帽 · 鼻夾 · 耳塞 · 面堅尼 · 氼水氼鏡 |
| 訓練裝備 | 游水泡 · 浮板 · 游水拳套 · 救生膊圈 · 游水腳蹼 · 摦手板 · 游水腳夾 |
19 世紀一幅畫；幅畫描繪畫家想像中「路西法下半身被封喺悲嘆湖入面，仲係噉拍佢對翼」嘅情境。
**悲嘆河**bei1 taan3 ho4（英文：**Cocytus**，讀音似粵拼：kou6 saai1 tat4s），或者譯**悲嘆湖**bei1 taan3 wu4，係一笪傳說中嘅地方，最先出現喺希臘神話裏面。

喺歷史上，悲嘆河嘅形象出現過顯著變化，例如 14 世紀天主教作品《神曲》所描繪嘅 cocytus 同希臘神話入面嘅 cocytus 有相當大嘅差異－希臘神話入面嘅 cocytus 係一條河（呢度譯做**悲嘆河**），而喺《神曲》入面嘅 cocytus 係一個湖（呢度譯做**悲嘆湖**）。

個名點嚟
----

悲嘆河個名嚟自古希臘文：**Κωκυτός**（羅馬字：**kōkūtós**），即係古希臘文「悲嘆」噉解。

希臘神話
----

內文：冥界 (希臘神話)
喺希臘神話入面，悲嘆河係冥界嘅其中一條河，亦係圍繞住死神哈帝斯（Hades）身處之地嘅五大河之一。

神曲
--

內文：神曲
著名 14 世紀詩歌《神曲》（Divine Comedy）入面講到當時天主教想像中嘅地獄。神曲描繪嘅地獄分九層，最底第九層嘅係「冰之地獄」悲嘆湖－根據神曲嘅描述，悲嘆湖係一個結嗮冰嘅大湖，專門用嚟懲罰叛徒嘅；路西法（Lucifer；因為謀反而畀上帝逐出天國嘅前天使）身處喺悲嘆湖正中央，下半身畀冰封實嗮，佢嘅三個口其中一個就咬住猶大（出賣耶穌嗰位門徒），同時路西法係噉喺度拍佢對翼，產生極凍嘅風令佢同佢身邊嘅叛徒更加凍。

睇埋
--

* 哈帝斯
* 路西法
* Niflheim
* OVERLORD，其中一個主要角色個名就係嚟自悲嘆河嘅。

攷
-

1. ↑  "KOKYTOS". *Theoi Project*. Retrieved 2009-12-08.

拎
-

* hell - Greece and Rome. *Encyclopedia Britannica*.
呢粒字粒印出來嘅連結字係 ſi，即係 si 嘅舊式寫法；同 fi 一樣，兩個字母唔用連結字會撞
  唔好同**連字**搞亂。
**連結字**（英文：**ligature**）喺書法、排版同平面設計，係指概念上係兩個或者以上嘅字符（通常係字母）連成一個單一嘅字符。喺排版指兩個字符設計成單一嘅字粒或者單一嘅字形，通常同拆開排會有少少唔同樣。喺電腦上面講嘅連結字都係排版嗰種。

西歐文字
----

喺英文專業排版，連結字非常普通，最常用嘅係 ff、fi、fl、ffi 同 ffl 嘅連結字，原因係喺好多字款，細楷 f 上面嗰點䟴筆好多時會同細楷 i 嗰點撞埋，所以 fi 嘅組合要另外設計過，不過喺歐洲語文通常連結字都唔算係必需，甚至有啲例如土爾其文唔會用呢種連結字（原因係土耳其文 i 同 ı 係唔同嘅字母，用連結字會令 i 同 ı 分唔到）。喺而今嘅電腦系統，連結字好多時都唔使用家自己揀，而係操作系統或者排版軟件自動揀。

有啲書法上嘅連結字留存咗落來，變咗獨立嘅符號；例如 & 呢個符號就本來係拉丁文 et 嘅連結字。

有啲字母本來係連結字，後來變咗獨立嘅字母，例如 æ、œ、ß 等等，可以姑且叫做詞庫性嘅連結字（lexical ligatures），呢啲喺統一碼入面都係獨立嘅字符。

中日韓文字
-----

連結字呢樣嘢喺中文少見，但係其實係有嘅，例如 ｢招財進寶｣ 之類嘅好多時會寫成合成字，都可以算做一種連結字。日文比較多，例如年號可以用連結字，例如 ｢㍾｣（明治）、｢㍽｣（大正）等等，又或者 ｢㍿｣（株式会社）等等。

其他書寫系統
------

但係喺其他例如阿剌伯文等等比較複雜嘅書寫系統，就可能一定要用連結字。例如 ｢لا｣（la）唔可以就咁將 ا（alif）同 ل（laam）兩個字母拍埋，因為 ا 一定要打斜同黐住 ل 右下角，唔係就係錯，所以一定要係連結字，而且唔單止要用連結字，係要有四個唔用樣嘅連結字。

攷
-

1. ↑  何錦隆 (編). 《英漢印刷及傳訊科技雙解詞典》. 香港: 啟文書局有限公司. p. 179. ISBN 962-336-020-7.
2. 1 2 3  Bringhurst, Robert (2015). *The Elements of Typographic Style* (加拿大英文) (第4.1版). Seattle, WA: Hartley & Marks. ISBN 978-0-88179-212-6.
3. ↑  Lunde, Ken (2019年3月21號). "A Brief History of Japan's Era Name Ligatures". 喺2023年4月1號搵到.



|  |  |
| --- | --- |
| Stub icon | 呢篇**連結字**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
呢篇文講珠海市嘅情侶路。搵緊其他城市嘅情侶路嘅話，請睇〈**情侶路**〉。

**情侶路**（粵拼：cing4 leoi5 lou6）係中國廣東省珠海市入面嘅其中一條主幹道，喺香洲區入面，成條馬路好鬼多彎噉。西南邊從昌盛路嗰邊開始，一直向東北去到梅華路同港灣大道嘅交界嗰頭。呢條馬路係俾人話成珠海嘅「萬里長城」。

概要
--

全長13.1公里，闊28米，雙向6車道。呢條馬路分開咗南中北3條。

情侶路嘅三條道路，起點到終點
--------------

* 情侶南路：從昌盛路嗰邊開始，一直去到九洲大道東嗰頭
* 情侶中路：從九洲大道東嗰邊開始，一直去到海燕路同名亭路嘅交界嗰頭。
* 情侶北路：從海燕路同名亭路嘅交界嗰邊開始，一直去到梅華路同港灣大道嘅交界嗰頭。

名
-

其實呢條馬路係因為有個海鵬同小珠嘅浪漫愛情古仔先至改咗噉嘅名。

### 古仔

相傳有位南海龍王嘅第七個女——小玉龍喺度玩緊嗰陣就睇啱嗮成個香爐灣嘅靚景，就唔再返去仙境度落到凡間嚟享受人間靚景。而七公主就扮成漁女落咗嚟，佢自己介紹係玉珠，就俾當地漁民話係「小珠」。而小珠就成日攞條網去捉魚，甚至撈個蚌返嚟攞啲珍珠返去。而玉珠個人唔單止心靈手巧，而且心地又幾好噉，成日去攞啲靈芝草挾埋啲珍珠粉嚟幫嗮漁民醫病而俾當地漁民鍾意咗佢。

喺小珠做緊嘢嗰陣，就識咗位又戇㞗又老實嘅後生漁民——海鵬。結果呢兩條友日日行埋一齊，嚟定咗條誓而唔想俾海入面蒼蛟知佢發生咗乜事。不過蒼蛟早前就因為鍾意咗七公主就係都要娶佢先至得，結果因為知咗呢單嘢之後就恩愛成恨，甚至重憎咗七公主，話要殺咗佢都有。最後蒼蛟就變咗個矮仔嚟咗漁村度住，就行埋海鵬嗰度一齊結交。

有一日，矮仔就請咗海鵬去飲酒，而飲緊酒嗰陣，個矮仔就特登話小珠個手上面嘅8個手鐲係傳家嘅賠嫁手環，一定要向漁女攞樣嘢嚟搞訂情手信先至可以證明佢嘅真心。點知就唔好彩，成日鬼咁硬頸嘅海鵬就噉信咗矮仔講嘅嘢，話要小珠將條手環整佢落嚟做訂情手信。點知七公主聽到呢單嘢就喊到流馬尿咁滯，就向海鵬話咗佢自己嘅身世。

原嚟南海龍宮嗰度有8個家婆響度。為咗唔想畀七公主返去，結果每個人就畀咗佢束咗條手環，不過呢啲手環都唔除得，因為事但除咗條就死得喇。點知海鵬重係唔信小珠講嘅嘢，話知佢係咪發嗑瘋，結果就掉頭準備想走佬喇。而小珠為咗想嫁俾海鵬，結果佢用力將條手環掹走咗而死咗喺情人個手度。不過嗰時海鵬已經後悔都嚟唔切喇，就喊得好大聲到地震噉。而海鵬嘅喊聲就俾九洲環長老聽到嗮，就將海鵬引咗嚟大九洲島嗰邊搵到條還魂草嚟救返小珠出嚟，重話還魂草係一定要用男人啲血嚟淋先至可以生得好大樖嚟救返條人命。點知海鵬就日日用自己嘅血嚟淋還魂草，就係噉，還魂草就越嚟越大樖噉，最後連小珠都救返生喇。結果七公主條仙女就真係嚟咗人間度。就喺結婚嗰日，小珠同班姑娘喺海邊執到好大嚿嘅海蚌返嚟，重挖都嚿好靚嘅寶珠出嚟。結果小珠就嚿寶珠撐得好高，嚟畀返咁虔誠嘅九洲長老。

經過嘅道路
-----

情侶中路嘅海邊附近珠海漁女巴士站
呢度啲路嘅順序係由西南去到東北嚟排嘅，其中**加粗**咗嘅字係主幹道：

* **昌盛路**
* **粵海東路**
* 聯安路
* **水灣路**
* 石花路
* 關前路
* 洲仔路
* 海洲路
* 吉大路
* **海濱路**
* 海霞路
* 東風路
* 海燕路同名亭路
* 先烈路
* 朝陽路
* 樂園路
* 翠香路
* 華海東路
* 海虹路
* **梅華路**、**港灣大道**

特色
--

呢條馬路既係珠海入面好出名嘅一條馬路，又係珠海嘅其中一個大嘅睇位。而遊客成日去珠海或澳門都唔會錯過呢度喇。重係珠海人民舉辦重大活動嘅其中一個地方，成日都俾當地居民話成係珠海嘅萬里長城。而呢條馬路甚至重係珠海嘅旅遊觀光地，因為條路有整多人單車嚟搞遊覽景區嘅嘢。另外，呢條馬路係珠海嘅婚禮流程單入面成日行嘅一條路。

另一方面，呢條路喺珠海人同情人嘅心入面嚟講係唔到底嘅，因為兩公婆拖住手行呢條路話有幾長就幾長。

攷
-

* 广东珠海——浪漫的群岛之城 巴西南大河州联邦大学孔子学院
* 情侣路：以情侣的名义自由并浪漫着 中国广播网-珠海分网
* 珠海地名：城市变迁的新名片 图驥网
* 最浪漫的"万里长城" 珠海情侣路 中国文化传媒网

| * 睇
* 傾
* 改
珠海主要道路 |
| --- |
| 打橫 | 珠海大道 – 九洲大道 – 人民路 – 梅華路 – 銀樺路 – 東風路 – 吉大路 – 石花路 – 粵海路 – 粵華路 – 昌盛路 |
| 打掂 | 迎賓路 – 紫荊路 – 檸溪路 – 鳳凰路 – 海濱路 – 景山路 – 水灣路 – 桂花路 – 港昌路 – 明珠路 |
| 其它 | 情侶路 – 港灣大道 – 吉檸路 – 翠香路 – 沿河路 – 香埠路 – 朝陽路 – 獅山路 – 夏美路 – 康寧路 – 先烈路 – 海燕路 – 園林路 – 景樂路 – 白蓮路 – 蓮花路 – 蘭埔路 – 白石路 – 前山路 – 逸仙路 – 三臺石路 – 翠微路 |
| 高速公路 | G4W – G4W – S32W – S43 – S47 – S3211 |
| 國道 | G105 |
增埗離明觀，攝於1860-1880。
離明觀
**增埗**（粵拼：zang1 bou6）係廣東廣州嘅一條村，舊底屬南海縣金利司恩洲堡，而家屬荔灣區西村街道。條村喺增埗河邊，南連沙貝海，北接鵝掌坦。世居村民姓蔡、張、梁，清代初期起咗思謙蔡公祠。

名
-

條村西邊有河流經，舊時掛住罾網嘅漁船泊喺埗頭，就叫「罾埗」。後來寫成「繒埗」同「增埗」。而家亦有簡寫成「增步」。

史
-

呢笪地原先係臺地。漢朝陸賈喺增埗河邊嘅舊埗頭上岸起坭城。宋朝係陶瓷工業區。明清時期，增埗村屬南海縣金利司恩洲堡。明朝初期，西場蔡氏觀瀾公定居增埗，蔡氏家族喺日後發大。清朝，村民起思謙蔡公祠同曹主娘娘廟。去到中華民國時期，屬廣州市南岸區，變成近代工業同近代新式學校聚集嘅地方。

1950年4月，屬廣州市南岸區增埗農會；同年6月，南岸區改名西區。1951年9月，屬廣州市西村區西增街。1952年9月，改屬西區。1955年5月，屬廣州市西區西增街道。1958年，撤街，屬廣州市西區西村街道。1960，西區改名荔灣區，屬荔灣區西村人民公社管理委員會。1961年8月，復街，屬廣州市荔灣區西村街道辦事處。1968年4月，屬荔灣區西村革命委員會。1980年9月，撤會復街，屬荔灣區西村街道，直到而家。增埗舊底仲屬西郊人民公社（1987年改名西郊行政村），經濟生產屬西郊村管。2002年，廣州​​市城中村改革，將行政村改成公司，西郊村由基層行政組織轉制成純經濟組織，增埗正式脫離咗西郊村。

攷
-

1. 1 2  廣州市荔灣區地方誌編纂委員會辦公室 (2017). 〈增埗村〉. 《廣東省自然村落歷史人文調查（荔灣區）》. p. 6-10.
**葉浩曦**，香港人，港澳地區出名企業家，一生同賭博結下不解之緣，有「**鬼王葉**」、「**賭聖**」之稱。1990年同何鴻燊、霍英東、葉德利等人成功投得澳門賭業專營權，其後成立澳門賽馬車會、經營東方公主號賭船等，堪稱為澳門嘅一代賭王。

名譽
--

* 英國OBE勳章

* 羅馬教廷聖額我略一世劍袍爵士

* 法國騎士級勛章

* 日本瑞寶勛章

* 馬來西亞拿督斯里榮譽

* 澳門東亞大學（現澳門大學）社會科學系榮譽博士

* 香港大學社會科學系榮譽博士

* 天津市榮譽市民

* 廣州市榮譽市民

軼事
--

葉浩曦雖然好鍾意賭，但本身亦唔主張過份沉迷。所以他曾作過一首打油詩以警世，「賭無必嬴，細細地落注玩吓好怡情。閒錢嚟玩，保持娛樂性。」而呢句打油詩到而家仍鑲喺葡京娛樂場嘅門口側。

葉浩曦最引人入勝嘅事跡相信係「大破聽骰黨」，當時葉漢擔任泰興公司骰寶部主任，有一班神秘賭客到咗泰興轄下賭場嘅骰寶枱落注，幾乎逢賭必贏。後嚟葉漢發現對方可能識得聽骰絕技，故自行研究出聽骰嘅原理，並喺骰盅底墊上膠片以作剋制，終令聽骰黨鍛羽而歸。

後人對葉浩曦嘅一生基本以下面幾句話形容:「細個時鍾意賭，青年時打理賭場，壯年開賭場，老年豪賭，一生同賭結緣。」

|  |  |
| --- | --- |
|  | 呢篇同人物傳記相關係楔位文。歡迎幫維基百科擴寫佢。睇 • 論 • 改 • 歷 |
AMD Opteron，第一個可以用x86-64嘅CPU
**x86-64**，有時會簡稱為**x64**，係64位元微處理器嘅一種，亦係Intel x86架構嘅延伸產品。「x86-64」喺1999年由AMD設計，AMD首次公開64位元集以擴充畀IA-32，叫做x86-64（後來改名做「AMD64」）。為咗保持中立，唔偏袒任何廠商，外界多數用「x86-64」或「x64」去講呢種64位元架構。

蘋果同埋RPM套件管理員叫呢個64位架構做「x86-64」或者「x86\_64」。甲骨文公司同埋Microsoft叫佢做「x64」。BSD家族同其他Linux發行版就用「amd64」，32位元版本叫做「i386」（或 i486/586/686），Arch Linux同埋佢嘅衍生發行版就叫佢做x86\_64。

遊戲機
---

PlayStation 4 同埋 Xbox One 仲有佢哋嘅變體都用咗基於 Jaguar 架構嘅 AMD x86-64 CPU。硬件同埋遊戲係用 x86-64 代碼寫嘅；唔涉及舊版 x86 代碼。

佢哋嘅下一代 PlayStation 5 同埋 Xbox Series X 仲有 Series S 都分別用咗基於 Zen 2 架構嘅 AMD x86-64 CPU。

| * 睇
* 傾
* 改
AMD處理器 |
| --- |
| 已經停產 | Am2900 · Am29000 · Am9080 · Am286 · Am386 · Am486 · Am5x86 · K5 · K6 · K6-2 · K6-III · Duron · Athlon · Mobile Athlon 64 · Alchemy |
| 銷售緊 | Geode · Sempron · Mobile Sempron · Athlon 64 · Athlon 64 X2 · Athlon 64 FX · Turion 64 · Turion 64 X2 · Opteron |
| 即將推出 | Griffin (Mobile) · K10 (Phenom) · Bobcat · Bulldozer · Fusion |
| **AMD 處理器插槽一覽** |
**未來戰士**（Terminator）係一系列以科幻為題材嘅跨媒體製作。故仔主要講天網（Skynet）整出嚟嘅人工智能機器，同 John Connor 為首嘅對抗組織同埋人類之間嘅戰鬥。

戲
-

* 未來戰士 (戲)
* 未來戰士續集
* 未來戰士3：殲滅者TX
* 未來戰士2018
* 未來戰士：創世智能

唔同嘅未來戰士角色
---------

未來戰士係由一個叫天網嘅高智慧程式所製造出嚟嘅機器，之後啲機器認為人類係最大嘅威脅，就攻擊並俘虜人類，喺嗰次攻擊之後冇事嘅人稱嗰次攻擊為審判日（Judgment day）。

### T-1

T-1係由Cyber Research Systems所製造嘅第一部殲滅者，有個好似坦克嘅履帶去移動，重有副強硬嘅護甲。佢可以360度轉動同有兩個50口徑嘅機關槍。

### T-600

T-600係天網用鈦合金所做嘅滲透型殲滅者，骨架比較大同笨拙。容易分辨係人定殲滅者，因為佢嘅皮膚係膠皮。多數配備高火力武器好似俾天網改良過嘅M-134機槍同榴彈發射器。

### T-800

天網第一個成功嘅滲透型殲滅者，因為佢係第一個用活生化組織做皮膚嘅殲滅者。佢比T-600輕20%同大力40%，但骨架都比T-600細。

### T-850

T-800嘅改良，比T-800更快同更大力，比T-800更能有效擋住等離子武器嘅攻擊。而T-850係用雙氫燃料電池嘅。

### T-1000

同以往嘅唔同，全身都由液態金屬（Mimetic polyalloy）做成，可以變形、變樣，變啲簡單嘢好如刀咁。遇高温（1535度）就會熔解；超低温，全身會變硬。怕等離子武器，所以唔適合上戰場。好怕強磁場。

### T-X

由天網做嘅殲滅者，俾John Connor稱為Terminatrix。骨架係由可塑性晶體陶瓷裝甲、納米碳纖維同鈦合金製成。外表同T-1000一樣係由Mimetic polyalloy做成。骨架可變成各種武器，有等離子砲、火焰噴射器、電鋸等。比T-850更大力同快。

睇埋
--

* Cyberpunk
* Hasta la vista, baby
**坪**（中文：píng、日文：坪/tsubo、韓文：평/pyeong）係面積單位，符號係py，源於日本傳統計量系統尺貫法（日文：尺貫法），主要喺日本、朝鮮半島同臺灣愛嚟計屋或者建築物用地嘅大細。明治時期嘅度量衡法（日文：度量衡法）將1坪定義為400/121平方米。1坪係邊長6日尺（日文：尺）（1間（日文：間））嘅正方形嘅面積，約莫等如3.305 785 124平方米。

起源同定義
-----

「坪」源於同佢等值嘅面積單位「步」。步係中國古代單位，周朝時步係表示成年男人兩個步幅嘅距離（先踏出右腳，再踏出左腳，一步就係指起點到左腳嘅距離），邊長一步嘅正方形嘅面積都叫做「步」，爾個係面積單位「步」最早嘅起源，當時一步嘅面積細過家下嘅面積，後來演變為等於邊長6尺嘅正方形嘅面積。

喺江戶時代，1坪等於2塊標準榻榻米嘅面積。而根據日本人對榻榻米嘅嚴格規定，2塊疊蓆合埋就係一個邊長一間（6日尺）嘅正方形。

去到明治時期，日尺嘅長度係{\displaystyle {\frac {10}{33}}} 米，所以1坪就係{\displaystyle (6\times {\frac {10}{33}})^{2}}平方米={\displaystyle {\frac {400}{121}}}平方米≈3.305 785 124平方米；掉返轉頭，1平方米就等如{\displaystyle {\frac {121}{400}}}坪=0.3025坪。

日本之外嘅應用
-------

坪本來係日本嘅單位。臺灣同朝鮮半島分別喺1895年同1910年畀日本佔領，坪亦被引進使用。臺灣同朝鮮半島用嘅「坪」同日本用嘅等值。

### 臺灣

1945年日本投降（日文：日本の降伏），國民政府接收臺灣，規定以平方米做法定計算單位，但係除徂部份政府文件同產權登記用平方米，臺灣民間重普遍以「坪」計屋同建築面積，至家下建築商廣告同房屋交易都以「坪」作為單位。

### 韓國

1961年韓國頒佈計量法，規定用國際單位制（公制）米，但係喺實際嘅土地、建築物買賣度重係經常用坪做單位，直至2007年7月韓國政府修訂計量法，繼續用「坪」等單位要罰錢，但民間一樣照用。

同「平」嘅分別
-------

中國大陸口語入面嘅「平」或者「平米」唔係指「坪」，而係指「平方米」（m2）。

換算
--

坪或者步同其他面積單位嘅關係係：

* 1合 = 0.1坪
* 1勺 = 0.1合
* 1畝 = 30坪 ≈ 99.174平方米 ≈ 1公畝(a)
* 1反（段） = 10畝 ≈ 991.74平方米 ≈ 10公畝
* 1町（町歩） = 10反 ≈ 9,917.4平方米 ≈ 1公頃(ha)

出面網頁
----

* Gov’t to crack down on those referring to land as ‘pyeong’，《韓民族日報》英文版，2007年6月23號 （英文）
**添姆菲奧芬**（英文：Timothy Olyphant，1968年5月20號—），全名**添姆菲大衛奧芬**（Timothy David Olyphant），係美國一位演員，佢第一次演出係喺1995年喺外百老匯（英文：Off-Broadway）劇院表演《The Monogamist》，贏咗戲劇世界獎（英文：Theatre World Award），之後佢喺1996年表演David Sedaris（英文：David Sedaris）嘅《The Santaland Diaries（英文：Santaland Diaries）》。佢之後就開始拍電影。喺佢生涯嘅早幾年，通常都係做一啲唔討好嘅配角，其中最出名係《奪命狂呼2（英文：Scream 2）》（1997年）、《Go（英文：Go (1999 film)）》（1999年）、《火遮眼（英文：A Man Apart）》（2003年）、《極速60秒》（2000年）同《鄰家女優（英文：The Girl Next Door (2004 film)）》（2004年）。佢喺HBO西部電視劇《無法無天（英文：Deadwood (TV series)）》（2004年-2006年）裏面扮演執法官Seth Bullock（英文：Seth Bullock），令到好多觀眾都留意到佢，佢後來又喺《無法無天電影版（英文：Deadwood: The Movie）》（2019年）扮演同一個角色。

出面網頁
----

|  |  |
| --- | --- |
|  | 維基同享有多媒體嘅嘢：**添姆菲奧芬** |

* 添姆菲奧芬 添姆菲奧芬嘅Facebook頁 改維基數據

* 添姆菲奧芬喺互聯網電影資料庫嘅資料 改維基數據
* 添姆菲奧芬喺西班牙國家圖書館嘅資料 改維基數據
* 添姆菲奧芬喺虛擬國際權威檔案識別碼嘅資料 改維基數據
* 添姆菲奧芬喺TV.com嘅資料 改維基數據
* 添姆菲奧芬喺TMDb嘅資料 改維基數據
* 添姆菲奧芬喺ISzDb嘅資料 改維基數據
* 添姆菲奧芬喺Quora嘅資料 改維基數據
* 添姆菲奧芬喺爛番茄嘅資料 改維基數據
* 添姆菲奧芬喺Freebase嘅資料 改維基數據

|  |  |
| --- | --- |
| 權威控制 | 
* WorldCat
* VIAF: 47041610
* LCCN: no2003101113
* ISNI: 0000 0001 1443 297X
* GND: 141081856
* SUDOC: 129229261
* BNF: cb150201921（資料）
* NLA: 42522740
* NKC: xx0205150
* BNE: XX1696148

 |



|  |  |
| --- | --- |
| Stub icon | 呢篇文係美國演員楔位文。歡迎幫維基百科擴寫佢。睇 • 論 • 改 • 歷 |
用過嘅安全氣袋
**安全氣袋**，又叫**安全氣囊**，係安裝喺汽車度嘅充氣軟袋，係安全帶嘅輔助裝置，當遇到嚴重嘅正面撞擊，安全氣袋就會喺極短時間之內彈出，避免司機或前座搭客嘅面部撞去軚盤或儀錶板度而導致意外。除咗前面氣袋之後，可能亦會有側邊氣袋、側邊氣簾、膝部氣袋以保護身體其他部分。

氣袋種類
----

### 前面氣袋

安全氣袋啱啱推出嘅時候，通常只有司機位先有配備安全氣袋。而隨住安全氣袋嘅重要性提高，大多數嘅車都配備咗前座乘客嘅安全氣袋。司機位安全氣袋通常都安裝喺軚盤度，前座乘客嘅安全氣袋係安裝喺汽車座位前面。

### 側邊氣袋

側氣袋係安裝喺座位嘅外側，目的係減輕側面撞擊造成嘅傷害。而家好多車種都會配備前排兩個座位嘅側氣袋，而裝喺後排側氣袋嘅車就比較少。

### 側邊氣簾

側邊氣簾係保護頭部嘅氣袋，主要針對側撞嘅時候對人嘅頭部進行保護，喺碰撞嘅時彈出遮住車窗，以達到保護司機同搭客避免撞向車窗。對於側撞、反車等嚴重意外有好大嘅保護功能。

### 膝部氣袋

膝部安全氣袋係減低喺二次碰撞之中車對身體膝頭或以下部位嘅傷害，膝部氣袋位於前排駕駛座椅之內，能夠有效保護後排搭客腰以下嘅身體部位，亦能夠減低喺正面碰撞嘅前衝力。不過有膝部氣袋嘅車比較少。

工作原理
----

|  |  |  |
| --- | --- | --- |
| Phasenfoto1Phasenfoto1 | Phasenfoto2Phasenfoto2 | Phasenfoto3Phasenfoto3 |

安全氣袋摺埋喺氣體發生器上部同氣袋蓋之間，氣袋嘅氣體推進劑裝喺一個個圓片裏面，多個圓片裝喺氣袋嘅氣體發生器裏面。而氣體推進劑嘅主要成分硝酸銨等物質，係一種非常鈍感嘅炸藥，對打擊、碰撞或者摩擦都唔係好敏感。通常輕微嘅碰撞都唔會打開安全氣袋，只有喺架車正面一定角度範圍內撞擊，先至係打開安全氣袋嘅有效碰撞範圍。當汽車喺受到猛烈撞擊嘅時候，傳感器檢測到車體受衝擊力大嗰設定值，電腦就會啟動充氣元件中嘅電爆管，燃點氣體推進劑，爆炸反應通常喺20-30毫秒之內，極短時間產生大量氣體將氣袋吹滿氣。

睇埋
--

* 安全帶 (座位)

參考
--

1. ↑  〈汽車安全氣袋安全嗎？都有幾個，都在什麼位置，怎麼工作的呀？〉. 原著喺2021年5月3號歸檔. 喺2021年5月1號搵到.